WhatsApp Bakal Turut Hadir Dengan Tema ‘Dark Mode’

Sejak mula Apple menawarkan kemas kini bagi iOS 13 dengan fungsi ‘dark mode’, beberapa aplikasi lain dilihat telah mulai turut serta menawarkannya.

Terbaharu, aplikasi permesejan WhatsApp antara aplikasi yang bakal turut menawarkan fungsi yang menjadi pilihan ramai ini. Difahamkan sebanyak dua tema berwarna gelap bakal ditawarkan bukan sahaja buat pengguna iOS malah buat pengguna Android. Lebih menarik, WhatsApp bakal menawarkan fungsi ini dengan jaminan tiada sebarang bug.

Setakat ini masih belum terdapat sebarang paparan rasmi bagi aplikasi WhatsApp dengan fungsi ini memandangkan pembangun aplikasi ini sedang mengusahakannya.

Melihat kepada penawaran fungsi dark mode pada aplikasi WhatsApp, pastinya orang ramai akan menyukainya sekaligus membuatkan mata anda lebih selesa apabila menggunakan aplikasi ini pada keadaan gelap.

Kami kongsikan kepada anda, dua lagi aplikasi yang turut menawarkan fungsi dark mode sebelum ini iaitu Instagram dan YouTube. Klik pautan di bawah untuk mengetahui cara-caranya.

Ini Caranya Untuk Aktifkan ‘Dark Mode’ Pada Aplikasi Instagram

Ini Caranya Untuk Dapatkan Youtube Versi Terbaru Dengan Paparan ‘Dark Mode’


WhatsApp Bawakan Perubahan Terbaru Untuk Bersaing Bersama Telegram

Aplikasi permesejan WhatsApp pada hari ini telah mengeluarkan sebuah kemaskini terbaru khusus buat iOS dan Android. Pada kali ini kemaskini yang dibawakan khusus buat permesejan secara kumpulan.

Melalui kemaskini terbaru, admin WhatsApp Group berpeluang menjelaskan tujuan group melalui ruang description dalam memberi hala tuju mengenai perbualan di dalam sebuah WhatsApp Group serta memudahkan ahli baru group mengetahuinya.

Selain itu, WhatsApp turut membawakan ciri seumpama aplikasi Discord dimana para pengguna berpeluang menyemak sama ada nama mereka disebutkan atau tag dengan lebih mudah melalui butang mention.

Difahamkan kemaskini terbaru ini dibuat dalam usaha untuk menawarkan pengalaman permesejan yang lebih baik buat orang ramai setelah aplikasi ini berjaya menjadi antara platform permesejan yang paling kerap digunakan khsusnya melibatkan perbualan melibatkan soal bisnes dan pekerjaan.

Kemaskini terbaru WhatsApp kini telah mula ditawarkan melalui versi terbaru pada platform Android dan iOS.


WhatsApp Benarkan Pengguna Membuat Panggilan Suara Dan Video Secara Berkumpulan

Dalam era teknologi yang semakin canggih kini dengan mudah anda boleh berhubung dengan keluarga dan sahabat handai yang berjauhan dengan anda. Kini WhatsApp pula memperkenalkan ciri terbaharu yang membenarkan pengguna untuk membuat panggilan video dan suara secara berkumpulan.

Pengumuman ciri terbaharu ini telah diumumkan di persidangan F8 pada bulan Mei yang lepas tetapi pengenalan ciri ini dilakukan secara berperingkat mengikut negara. Di Malaysia, ciri ini baharu sahaja boleh diakses oleh pengguna pada minggu ini.

Seperti biasa, pengguna haruslah mengemaskini WhatsApp di PlayStore untuk pengguna Android dan AppStore untuk pengguna iOS. Panggilan video boleh disertai sehingga 4 orang kenalan anda.


WhatsApp Perkenalkan Fungsi Baharu Bagi Memudahkan Pembelian Barangan Secara Terus

Jika sebelum ini Facebook telah memperkenalkan ciri pembelian secara terus di Instagram, kini ciri ini turut diperluaskan melalui aplikasi permesejan WhatsApp.

Melalui fungsi yang dinamakan sebagai katalog, para pengguna berpeluang melihat dan membeli barangan yang ditawarkan pembeli dengan lebih sistematik dan mudah. Ciri ini juga secara tidak langsung bakal memudahkan urusan jual-beli kedua-dua pihak.

Khusus buat para penjual atas talian, anda berpeluang melancarkan katalog anda sendiri ini dengan menggunakan aplikasi WhatsApp Business. Setakat ini sokongan ciri terbaru ini cuma tersedia di beberapa negara seperti Brazil, Jerman, Indonesia dan beberapa lain. Para pengguna di Malaysia nampaknya perlu menanti seketika sebelum fungsi ini ditawarkan secara rasmi.

Agak menarik untuk menyaksikan bagaimana Facebook yang memiliki Instagram dan WhatsApp bakal mengintegrasikan servis ini bagi memudahkan pengguna untuk mendapatkan barangan yang diingini melalui platform yang dijual pembeli.

Selain itu, WhatsApp dilaporkan bakal turut mengikuti trend dengan memperkenalkan ciri ‘dark mode’ tidak lama lagi. Turut dikongsikan tindakan Kerajaan Indonesia yang menyekat kandungan berita palsu di Facebook, Instagram dan WhatsApp.

WhatsApp Bakal Turut Hadir Dengan Tema ‘Dark Mode’

Indonesia Sekat Facebook, Instagram Dan WhatsApp Bagi Menghalang Perkongsian Berita Palsu


Gagal Hantar Atau Terima Mesej Pengguna Lain, WhatsApp Dilaporkan Alami Masalah

Sekiranya anda sedang menggunakan aplikasi WhatsApp dan gagal untuk menghantar atau menerima mesej yang dihantar, anda tidak keseorang. Hal ini kerana aplikasi permesejan popular dunia iaitu WhatsApp dilaporkan ‘down’ atau alami masalah secara global.

Menerusi perkongsian menerusi laman Down Detector, aplikasi WhatsApp telah menerima jumlah laporan yang tinggi melibatkan kegagalan untuk mengaksesnya bermula sekitar jam 3 petang ini.

Setakat ini masih belum diketahui punca aplikasi WhatsApp ini gagal untuk menghantar atau menerima mesej manakala laman rasmi Twitter WhatsApp juga masih belum mengeluarkan sebarang laporan mengenai isu yang berlaku.

Untuk pengetahuan, ini bukanlah pertama kali aplikasi WhatsApp mengalami masalah seperti ini. Sekitar tahun lalu yang secara kebetulan pada bulan yang sama, aplikasi ini turut mengalami isu yang sama.

Kemas kini: Menerusi semakan terbaru yang dibuat jam 5 petang ini, aplikasi WhatsApp dilihat sudah boleh diakses seperti biasa.


Anda Perlu Baca Ini Dahulu Sebelum Membuat Posting Di Facebook Tentang Serangan Israel Terhadap Gaza

Kami tahu anda semua sedang panas dengan tindakan Israel yang menyerang Palestin sehingga menyebabkan ribuan manusia yang tidak berdosa terbunuh. Jadi, kami mahu anda menjadi penjihad internet yang berilmu dengan mencari dan mengumpul maklumat tentang konflik Palestin-Israel ini. Di bawah adalah sedikit info tentang apa yang berlaku di Palestin dan kronologinya. Bacalah dengan hati yang tenang sambil menjamah popcorn kerana kronologi ini panjang ibarat anda sedang belajar Sejarah untuk menduduki SPM.

Palestin terletak di wilayah yang dinamakan Bulan Sabit Subur, sebuah kawasan yang pada hari ini meliputi Iraq, Syria, Lubnan, Jordan, Israel, Gaza, dan Tebing Barat. Disebabkan kawasan tanahnya yang subur, luas, dan kedudukan geografinya yang penting sebagai penghubung komunikasi antara Afrika, Asia, dan Eropah, Palestin sering ditakluk sehinga lebih kurang 30 kali dalam sejarahnya yang telah menjangkau 5000 tahun.

Bangsa Kanaan merupakan kaum nomad yang sampai ke Palestin dari padang pasir beribu-ribu tahun sebelum kedatangan Nabi Isa a.s. dan mereka merupakan bangsa pertama yang menghuni kawasan tersebut sebagaimana yang banyak dinyatakan dalam kajian-kajian ahli sejarah. Mereka menamakan negara mereka sebagai Kanaan (Canaan). Perkataan Palestin dicipta oleh orang Yunani yang membawa maksud tanah air orang Philistina atau Filastin dalam bahasa Arab. Pada abad ke 19 dan 20, sebahagian besar tanah Palestin telah diceroboh oleh pendatang Yahudi dari Eropah dan pada tahun 1948 mereka mengisytiharkan penubuhan negara Israel di sebahagian besar tanah Palestin setelah Pertubuhan Bangsa-bangsa Bersatu (PBB) mengundi untuk memecahkan Palestin yang diperintah dengan mandat antara bangsa Arab Palestin dengan Yahudi.

Berikut merupakan rentetan beberapa peristiwa penting dalam perkembangan konflik Palestin-Israel sejak penguasaan Khilafah Utmaniyyah sehingga tahun 2005:

1516
Pemerintah Uthmaniyyah dari Turki menakluki keseluruhan Timur Tengah termasuk Palestin. Mereka telah menguasai kawasan ini selama 400 tahun.

Abad ke-19
Orang-orang Yahudi ditindas di Eropah. Kumpulan-kumpulan kecil Yahudi Eropah mula berhijrah ke Palestin. Mereka bersepadu dengan penduduk Arab dan mendapat tempat perlindungan untuk mengamalkan agama mereka. Apabila kolonialisme Eropah menakluki hampir seluruh dunia, lahirlah gerakan Zionisme, iaitu sebuah gerakan politik yang mendakwa bahawa menurut Old Testament dan New Testament, semua orang Yahudi mempunyai hak ekslusif ke atas Palestin. Pada masa yang sama, pemerintahan Uthmaniyyah ke atas Palestin dan Timur Tengah menjadi kian lemah.

1869
Sebuah konsortium Perancis-British telah membina Terusan Suez, menerusi Mesir. Terusan yang dibuka pada 1869 ini menjadi jalan pintas ke jajahan Perancis dan jajahan British Ia menjadi cukup penting sehingga British menggabungkan Mesir ke dalam empayarnya pada tahun 1882. Terusan Suez dan kedudukan Timur Tengah yang strategik membuatkan kawasan ini amat diperlukan oleh penjajah.

1896-1897
Theodor Herzl, salah seorang pengasas Zionisme telah menulis sebuah buku berjudul The Jewish State. Dalam buku ini, Herzl menyokong pembentukan negara Yahudi di Palestin. Pada tahun berikutnya, gerakan Zionis mengadakan kongresnya yang pertama di Basel, Switzerland. Penyokong Zionisme mula menguruskan penghijrahan orang Yahudi secara- besar-besaran ke Palestin.

1908
Minyak ditemui buat kali pertama di Timur Tengah oleh orang British di Iran.

1914-1916
Perang Dunia Pertama meletus. Orang Turki bimbang dengan pengaruh Britain dan Perancis yang semakin kuat di Timur Tengah, lantas mereka bersekutu dengan Jerman. Zionis bekerjasama dengan Britain dan mendesak Britain menyokong penghijrahan orang Yahudi ke Palestin. Sebagai balasan, mereka menjanjikan negara Yahudi yang terbentuk nanti akan melindungi kepentingan British di Terusan Suez. Pada masa yang sama, Britain berjanji kepada orang Arab bahawa mereka akan diberikan kemerdekaan jika mereka bangun menentang orang Turki. Justeru orang Arab memulakan pemberontakan. Sementara itu, Britain dan Perancis telah bertemu secara sulit. Dengan menjangkakan bahawa orang Turki akan ditewaskan, kedua-dua kuasa ini merancangkan pembahagian Timur Tengah melalui Perjanjian Sykes-Picot.

1917
Perisytiharan Balfour pada 2 November menyaksikan Setiausaha Luar Negara Britain, Lord Balfour mengumumkan sokongan bersepadu kerajaan Britain kepada pembentukan sebuah negara kebangsaan bagi orang Yahudi di Palestin. Orang Arab membantah. Britain menenangkan mereka dengan berjanji bahawa penempatan Yahudi di Palestin hanya dibenarkan sejauh mana penempatan mereka sejajar dengan kebebasan politik dan ekonomi penduduk Arab. Bagi rakyat Palestin, 2 November menjadi hari berkabung buat seluruh negara.

1918
Orang Arab membebaskan Damsyik daripada pemerintahan Uthmaniyyah. Walaupun mereka telah dijanjikan kemerdekaan, namun sebulan kemudian Britain menguasai Damsyik. Britain, Perancis dan Amerika Syarikat memenangi Perang Dunia Pertama.

1920-1939
Liga Bangsa dibentuk, dan jelas sekali sebahagian besar negara ahlinya merupakan negara Eropah. Liga memberi Perancis mandat ke atas Syria, manakala Britain diberi mandat ke atas Iraq, Jordan dan Palestin. Di sini mandat ringkasnya membawa makna Britain dan Perancis mentadbir kawasan-kawasan ini sebagai jajahan de facto. Pada 1 September 1920, Perancis membentuk Lubnan Besar, merangkumi Gunung Lubnan dan beberapa bahagian Syria.

Dengan persetujuan British, Zionis memulakan penghijrahan orang Yahudi Eropah secara besar-besaran ke Palestin. Antara tahun 1919 dan 1936, penduduk Yahudi di Palestin bertambah dari 58 000 kepada 348 000 orang. dalam tempoh yang sama, penduduk Arab di Palestin bertambah dari 642 000 kepada 978 000 orang. Zionis menubuhkan Dana Kebangsaan Yahudi untuk membeli tanah di Palestin tetapi mereka dapat memperluaskan bahagian tanah mereka sebanyak 5.6 peratus sahaja.

Rakyat Palestin membantah penhijrahan Zionis yang semakin pesat, tetapi Britain tidak bertindak balas. Pada tahun 1936, Palestin mengisytiharkan mogok peringkat kebangsaan sebagai membantah penghijrahan Zionis. Tidak lama kemudian mogok rakyat Palestin bertukar menjadi pemberontakan bersenjata terhadap British. Namun pada tahun 1939, British bersama Zionis telah berjaya menghancurkan pemberontakan tersebut.

1943
Kemerdekaan Lubnan, dan kuasa diagih-agihkan mengikut agama dengan kekuatan sesuatu komuniti agama didasarkan kepada bilangan yang diandaikan. Kuasa orang Kristian tidak dapat ditandingi, dipastikan oleh nisbah enam ahli Kristian kepada setiap lima ahli Islam di Parlimen. Presiden mesti seorang Kristian Maronite. Perdana Menteri seorang Muslim Sunni, Speaker Parlimen seorang Muslim Syiah dan seterusnya daripada struktur yang berasaskan kepercayaan agama atau gabungan yang terbentuk daripada komuniti bangsa. Pegawai kanan Angkatan Tentera Lubnan kebanyakannya orang Kristian.

1939-1945
Perang Dunia Kedua meletus. Dasar British berkaitan Palestin berubah dan secara tiba-tiba sahaja mereka cuba menghadkan penghijrahan Zionis untuk menghalang orang Arab daripada menyokong Jerman. Zionis mengaturkan penghijrahan secara haram dan terus terang menentang British. Di Eropah, Adolf Hitler memulakan penghapusan etnik Yahudi. Sebelum Jerman tewas, berjuta-juta orang Yahudi telah dibunuh. Lebih daripada 200 000 orang Yahudi dapat berhijrah ke Palestin di bawah program Zionis. United Nation (UN) atau Pertubuhan Bangsa-bangsa Bersatu (PBB) ditubuhkan. Syria, Lubnan, dan Jordan mencapai kemerdekaan tetapi tidak Palestin.

1946
Pertempuran ganas antara orang Yahudi Zionis dengan rakyat Palestin. Britain tidak lagi dapat mengawal keadaan dan membiarkan PBB memikul tanggungjawab ke atas isu Palestin.

1947
Resolusi Pemecahan yang ditetapkan oleh PBB membahagikan Palestin di bawah mandat Zionis Yahudi dengan orang Arab Palestin. Rakyat Paletsin menolak pembahagian tanah air mereka. Zionis bersiap sedia untuk menghadapi pemecahan dan memulakan kempen keganasan terhadap rakyat Palestin untuk memaksa mereka lari meninggalkan kampung halaman.

1948
Tentera-tentera British meninggalkan Palestin. Zionis mengisytiharkan negara Israel untuk kaum Yahudi. Negara-negara Arab menghantar angkatan tentera untuk menentang negara baru ini. Sejumlah 800 000 rakyat Palestin lari sebelum kemaraan askar Israel. Ankatan tentera Arab terpaksa berundur dan hanya mampu mengekalkan Tebing Barat Palestin dan Gaza. Jordan menguasai Tebing Barat dan Mesir mengambil alih pentadbiran Gaza.

1949
Israel diterima sebagai negara anggota PBB. Pada masa yang sama PBB mengarahkan Israel untuk membenarkan rakyat Palestin kembali ke tanah air mereka, tetapi Israel tidak mematuhi arahan ini. Akhirnya rakyat Palestin terpaksa tinggal di kem-kem pelarian di bawah kelolaan UNRWA (Agensi Bantuan dan Kerja Amal PBB) di Jordan, Lubnan, Syria, Tebing Barat, dan Gaza. Rakyat Palestin tidak menubuhkan sebarang gerakan penentang tetapi sebaliknya mereka bersikap tidak peduli dan menanti sahaja kedatangan tentera Arab untuk membebaskan Palestin.

1956
Mesir memiliknegarakan Terusan Suez. Israel, Britain, dan Perancis menentang Mesir. Kesatuan Soviet mengancam akan mengebom Paris dan London. Amerika Syarikat memaksa penyerang berundur. Sekumpulan penuntut Palestin-salah seorang daripada mereka ialah Yasser Arafat- memutuskan untuk bertindak sendiri dan mereka menubuhkan Gerakan Pembebasan Palestin atau al-Fatah.

1958
8 Mei: Perang Saudara Lubnan yang pertama bermula. Perang berakhir pada 14 Oktober.

1964
Negara-negara Liga Arab menubuhkan Palestine Liberation Organization (Pertubuhan Pembebasan Palestin) atau PLO. Pergerakan Fatah tidak menganggotai PLO kerana mereka menganggap PLO terlalu dipengaruhi oleh negara-negara Arab.

1965
1 Januari; Fatah menjalankan operasi gerilanya yang pertama di Israel.

1967
Perang Jun: Angkatan tentera Arab ditumpaskan. Dalam tempoh enam hari sahaja Israel telah menambah wilayahnya sebanyak tidak kali ganda dengan menduduki Semenanjung Sinai di Mesir, Bukit Golan di Syria, Tebing Barat, dan Gaza. Kini seluruh Palestin diduduki. Sejumlah 416 000 pelarian baru dari Tebing Barat dan Gaza tiba di Jordan, Mesir, Syria, dan Lubnan. Kuasa besar Amerika Syarikat dan Russia memulakan serangan diplomatik untuk memujuk negara-negara Arab supaya mengiktiraf Israel, dan sebagai balasan Israel akan beredar dari kawasan-kawasan yang didudukinya. Namun tiada sepatah perkataan pun disebut tentang hak kebangsaan rakayat Palestin.

1968-1969
Perjanjian Kaherah mengesahkan kehadiran rakyat Palestin bersenjata di Lubnan dan menggunakan sebahagian kawasan selatan sebagai tempat melancarkan serangan ke atas Israel. Ketiadaan angkatan bersenjata selepas tentera Arab dalam Perang Jun kemudiannya diganti dengan kehadiran Fatah. Beberapa lagi kumpulan komando ditubuhkan seperti Barisan Hadapan bagi Pembebasan Palestin dan Barisan Demokratik. 21 Mac 1968: Pertempuran Karameh- kumpulan gerila Palestin di Jordan berjaya menumpaskan angkatan tentera Israel. PLO mengambil alih kuasa ke atas kem pelarian di Lubnan dan di Jordan. Disember 1968: Israel menyerang lapangan terbang Beirut; maka bermulalah konflik di Lubnan berkaitan isu Palestin. Pada tahun 1969, kumpulan-kumpulan komando mengambil alih PLO dan pemimpin Fatah, Yasser Arafat dilantik sebagai pengerusi PLO. Pangkalan gerila turut ditubuhkan di Jordan.

1970-1971
Peristiwa Black September. Banyak sekali operasi gerila PLO yang dilancarkan dari Jordan, tindak balas dendam oleh Israel terhadap pengkalan gerila dan kampong-kampung di Jordan, perampasan empat buah kapal terbang ke Jordan, dan bertambahnya kekuatan tentera PLO mencetuskan konfrontasi antara gerakan pembebasan dengan Raja Hussein dari Jordan. Selepas pertempuran dan pembunuhan beribu-ribu rakyat Palestin, angkatan tentera Raja Hussein berjaya mengusir keluar gerakan pembebasan dari Jordan pada Septrember 1971. PLO memindahkan ibu pejabatnya dari Jordan ke Lubnan. Serangan gerila yang berterusan terhadap Israel menyebabkan Israel melancarkan serangan udara terhadap selatan Lubnan. Presiden Jamal Abdul Nasser dari Mesir meninggal dunia dan Anwar Sadat menggantikannya.

1973
Perang Oktober: Usaha Damai kuasa-kuasa besar ke atas Timur Tengah beransur-ansur menjadi buntu kerana Israel enggan bertolak ansur. Untuk memecahkan kebuntuan, Mesir dan Syria memulakan serangan terhadap angkatan tentera Israel di Semenanjung Sinai dan Golan. Negara-negara Arab memulakan sekatan minyak. Rundingan damai yang baru bermula.

1974
Pengerusi PLO, Yasser Arafat menyampaikan ucapan pertamanya di Perhimpunan Agung PBB. Sebahagian besar negara di dunia -105 buah negara- mengiktiraf PLO sebagai satu-satunya wakil sah rakyat Palestin. Pada masa yang sama, PBB mengiktiraf hak rakyat Palestin terhadap tanah air kampung halaman mereka sendiri.

1975
Operasi gerila yang begitu banyak dari selatan Lubnan menyebabkan Israel memulakan operasi pengeboman yang dahsyat terhadap kem pelarian Palestin di kawasan berkenaan. Mereka turut menyerang perkampungan-perkampungan di Lubnan untuk memaksa penduduk lari meninggalkan rumah mereka. Zionis menegaskan bahawa selatan Lubnan juga adalah milik negara Yahudi yang juga diistilahkan mereka sebagai Tebing Utara Israel. Rabbai IDF mengeluarkan risalah yang mewar-warkan bahawa bandar dan kampung di Lubnan dinamai dengan nama Ibrani kuno. Beirut ditandai Be’erot (telaga-telaga), manakala Lubnan diperihalkan sebagai tanah puak Asher.

13 April: Sayap kanan Phalange Kristian menyerang bas yang sarat dengan rakyat Palestin dan beberapa orang rakyat Lubnan. Mereka dibunuh beramai-ramai. Perang saudara Lubnan bermula. Sayap kanan Angkatan Tentera Lubnan bertindak untuk membersihkan semua kawasan Beirut Timur dan kawasan utara daripada PLO dan Gerakan Kebangsaan Lubnan (Lebanese National Movement atau LNM).
PBB mengutuk Zionisme sebagai bersifat perkauman. Mesir di bawah pemerintahan Anwar Sadat dan Israel menandatangani Perjanjian Interim yang kedua; lapangan minyak Abu Rudeis diletakkan semula di bawah Mesir.

1976
Seluruh anggota sayap kanan Barisan Lubnan menyerang kawasan orang Islam, Palestin dan Kristian yang berdegil di Beirut Timur: kem-kem Palestin ditawan, Dbayyeh (ditawan pada 14 Januari); Jisr al-Basha (lebih kurang 2000 orang Kristian) dan Tal al-Za’atar (30 000 rakyat Palestin dan rakyat Lubnan ditawan pada 12 Ogos); daerah sesak Syiah, Maslakh dan Karantina (ditawan pada 18 Januari), pinggir bandar Syiah, Nabab (ditawan pada 6 Ogos), dan Badawi, kawasan kecil Kristian Armenia. Gabungan LNM dan angkatan bersenjata Palestin yang dikenali sebagai Angkatan Bersenjata Bersama telah membalas dengan menawan bandar pantai Damour; penduduk Kristian Maronite diusir.

Pertengahan Januari: Angkatan Tentera Lubnan berpecah. Unit-unit tentera yang menentang persubahatan Kuasa Pemerintahan Tentera dengan sayap kanan angkatan bersenajat Kristian menarik diri daripada angkatan tentera dan membentuk Angkatan Tentera Arab Lubnan di bawah kuasa pemerintahan Leftenan Ahmad Khatib. Jun: Angkatan Bersenjata Bersama hampir-hampir menewaskan sayap kanan Barisan Lubnan apabila angkatan tentera Syria memasuki Lubnan atas undangan Presiden Lubnan, Sulaiman Franjieh. Kejayaan gerakan umum dan progressif tiba-tiba terencat. Syria bermula dengan menyerang angkatan tentera campuran LNM dan PLO dan dua tahun kemudian berlawan dengan sayap kanan campuran Maronite.

1977
16 Mac: Kamal Jumblatt, pemimpin LNM dibunuh. 19 November: Presiden Mesir, Anwar Sadat datang ke Jerusalem untuk memulakan rundingan damai. Lawatannya dikutuk oleh Liga Arab, terutamanya PLO.

1978
Mac: Israel menyerang selatan Lubnan, 2000 orang awam terkorban dan 200 000 lagi menjadi pelarian; enam buah kampung dimusnahkan dan 82 buah lagi dirosakkan. Israel dipaksa berundur tetapi mereka menubuhkan zon penampan atau Lubnan Bebas seluas 10 kilometer di wilayah Lubnan.

1979
Perjanjian damai yang akhir ditandatangani antara Mesir dan Israel. Israel dikehendaki mengembalikan Semenanjung Sinai kepada Mesir; pemindahan selesai pada tahun 1982. Sementara Mesir dan Israel sedang berunding, tentera Israel mengebom kem pelarian rakyat Palestin di Lubnan. Mesir kemudiannya dipecat daripada Liga Arab. Sayap kanan Angkatan Tentera Lubnan yang disokong Israel mengisytiharkan negara mereka sendiri di beberapa bahagian selatan Lubnan.

1980
Iraq menyerang Iran. Bermulalah Perang Teluk.

1981
Pesawat pengebom Israel menyerang dan menghancurkan sebuah reaktor nuklear di Baghdad, Iraq. 300 orang terbunuh dan 800 orang tercedera dalam seranga udara Israel ke atas kawasan orang awam di Beirut. Angkatan tentera Israel dengan cara yang teratur telah memusnahkan jambatan-jambatan yang menyeberangi Sungai Litani. Para diplomat Amerika merundingkan gencatan senjata di sempadan Lubnan-Israel. Disember: Israel secara tidak sah merampas Bukit Golan dari Syria.

1982
Jun: Cubaan membunuh duta Israel ke London oleh kumpulan Palestin yang radikal dan anti-PLO dijadikan alasan bagi Israel untuk menyerang Lubnan (perang Arab-Israel yang keenam); pengepungan Beirut selama tiga bulan; pengusiran angkatan bersenjata PLO dan angkatan tentera Syria dari Beirut.

14 September: Pembunuhan bakal Presiden Lubnan, Bashir Gemayel selepas beliau enggan mengikat perjanjian damai dengan Israel. 15-17 September: Pembunuhan beramai-ramai Shabra dan Shatila dijalankan oleh militia Kata’ib yang diketuai Elias Hobeika dan di bawah perlindungan dan sokongan tentera Israel. Menteri Pertahanan Israel pada ketika itu ialah Ariel Sharon.

1983
Angkatan tentera di bawah kuasa Phalange menguasai kawasan Beirut Barat. Penentangan di bawah sokongan Syria meletus dalam Fatah dan PLO; pertempuran di Lembah Biqa’a dan Tripoli, utara Lubnan berakhir dengan pemecatan askar yang setia kepada Pengerusi PLO, Arafat.

1984
Februari: Pemberontakan popular di Beirut Barat mengakhiri kuasa Phalange.

1985
Tentangan orang awam yang bersenjata terhadap askar Israel memaksa mereka berundur dari kebanyakn kawasan Lubnan yang kemudiannya diambil alih oleh pergerakan Amal, Hizbullah, dan Parti Komunis; enklaf PLO di Saida dan kem pelarian Rashidiyyah berhampiran Tyre. Mei: Militia Amal menyerang Shabra, Shatila, Bourj al-Barajneh. Bermulalah Perang Kem.

1986
Januari: Pertempuran Empat Hari di Shatila. April: Pertempuran Dua Puluh Hari di Shatila. Julai: Pertempuran Tiga Puluh Hari di Shatila. September: Pertempuran Enam Bulan bermula di Rashidiyyah, kemudiannya di Bourj al-Barjneh pada bulan Oktober, dan akhirnya di Shatila pada bulan November.

1987
Februari: Sekatan makanan ditarik balik di Bourj al-Barajneh dan Shatila; namun tembakan curi berterusan. Penyatuan semula PLO semasa mesyuarat Majlis Kebangsaan Palestin di Algiers. Disember: Meletusnya intifada (kebangkitan rakyat Palestin), pemberontakan popular di Tebing Barat dan Gaza di bawah pendudukan Israel.

1988
Januari: Amal menarik balik pengepungan Shatila dan Bourj al-Barajneh. Mei: Pertempuran di kem-kem di Beirut, di bawah sokongan Syria; Shatila dan Bourj al-Barajneh ditawan; mereka yang setia kepada Yasser Arafat diusir. Disember: Mesyuarat Majlis Kebangsaan Palestin di Algiers mengistiharkan perlembagaan negara Palestin.

1993
Pihak berkuasa Palestin dan Israel and telah menandatangani Deklarasi Oslo pada 13 September 1993 yang menjanjikan pemerintahan bebas dan berdaulat untuk rakyat Palestin.

1994
Kawasan aman Israel-Jordan dibentuk pada 26 Oktober.

2002
Pada 24 Jun, Presiden Amerika Syarikat, George Bush memetakan penyelesaian konflik Israel-Palestin. Namun perkembangan yang berlaku tidak menunjukkan kemajuan. Malah pertempuran sering berlaku saban hari.

2004-2005
Kematian Yasser Arafat. Mahmood Abbas mengambil alih jawatan sebagai pemimpin Palestin sehingga sekarang.


WhatsApp Kini Benarkan Pengguna Paut Satu Akaun Pada Empat Peranti Sekaligus

Setelah beberapa diperkenalkan versi beta, WhatsApp kini mengumumkan salah satu ciri yang dinantikan ramai iaitu sokongan multi-telefon untuk sesebuah akaun.

Dengan pengenalan ciri baharu ini, ia membolehkan pengguna menggunakan satu akaun WhatsApp yang sama pada lebih dari satu telefon termasuk sama ada pada Android atau iPhone.

Buat masa ini, sokongan ini membolehkan pengguna menggunakan akaun WhatsApp sama pada sehingga empat peranti pada sesuatu masa yang sama.

Anda perlu mengetahui jika peranti utama tidak aktif untuk tempoh yang lama, WhatsApp akan melakukan log keluar secara automatik daripada semua peranti yang dipautkan.

WhatsApp mengatakan ciri baharu ini sedang diperkenalkan secara berperingkat kepada semua pengguna seluruh dunia. Untuk menggunakan akaun WhatsApp pada telefon lain, anda boleh melakukannya dengan mengimbas kod QR pada telefon utama.


WhatsApp Memperkenalkan Aplikasi Khas Buat Windows Dan Mac Anda

WhatsApp pada hari ini mengumumkan aplikasi messenging buat pengguna destop. Jika sebelum ini pengguna Windows atau Mac banyak menggunakan aplikasi WhatsApp pada laman web atau aplikasi tidak rasmi kini tidak perlu lagi.

Aplikasi WhatsApp terbaru untuk destop ini disediakan khas buat pengguna Windows 8 dan Mac OS X 10.9 yang terkini. Sama seperti penggunaan WhatsApp pada laman web, pengguna perlu aktifkan WhatsApp untuk disambung bersama telefon pintar sebelum digunakan pada platform destop.

Apa yang membezakan destop app WhatsApp berbanding laman web mereka adalah WhatsApp destop app dapat diakses sejurus komputer dihidupkan. Mudah bukan?

Buat anda yang berminat untuk mencuba WhatsApp untuk kegunaan destop boleh lawati ke laman web ini.

Saya pasti mereka yang aktif dengan bisnes online pasti akan menyukai fungsi terbaru daripada WhatsApp ini.


WhatsApp Perkenal Ciri Baharu Untuk Voice Note

Dalam senarai kenalan anda pasti ada beberapa orang rakan yang lebih gemar untuk menghantar voice note berbanding menaip mesej, bukan? Namun sesetengah telefon pintar kadang-kadang mengalami masalah yang hanya mampu merakam beberapa saat dan menyebabkan mesej yang hendak disampaikan tidak dirakam habis.

Kini dengan pengenalan ciri baharu, pengguna WhatsApp boleh menghantar voice note tanpa perlu menekan lama pada ikon rakam. Pengguna hanya perlu menekan ikon mikrofon untuk beberapa saat dan luncur ke atas untuk terus merakam suara dan terus hantar apabila siap merakam.

Anda hanya perlu update WhatsApp anda kepada versi terbaharu untuk menggunakan ciri ini. Mungkin selepas ini lebih ramai individu yang akan membalas pesanan hanya dengan menghantar voice note.


WhatsApp Perkenalkan Ciri Mesej Automatik Hilang Dalam Tempoh 7 Hari

Jika sebelum ini WhatsApp telah memperkenalkan ciri Stories dan sticker, kini aplikasi permesejan popular dunia hadir lagi dengan sebuah ciri terbaharu iaitu disappearing message atau kata lainnya mesej menghilang.

Menerusi ciri terbaharu ini, mesej yang diterima menerusi individu mahupun kumpulan bakal dipadam secara automatik apabila cukup 7 hari. Ciri ini pastinya memudahkan buat sesetengah pihak yang tidak mahu menyimpan mesej lama atas sebab-sebab yang tertentu.

Bukan sahaja mesej, media dari segi dokumen, gambar atau video juga bakal turut dihilangkan selepas 7 hari melainkan anda memuat turun media tersebut ke telefon pintar anda.

Menariknya, ciri yang ditawarkan tidak ditawarkan secara menyeluruh dimana para pengguna berpeluang memilih individu yang mahu diaktifkan fungsi ini. Walau bagaimanapun difahamkan fungsi ini perlulah diaktifkan terlebih dahulu dan boleh juga dimatikan pada bila-bila masa mengikut tatapan yang dibuat.

Buat anda yang berminat untuk menggunakan fungsi disapperiang message ini, anda perlu membuka aplikasi WhatsApp, seterusnya pilih mana-mana ruang chat individu, Contact Info dan seterusnya klik Disappearing Message untuk mengaktifkannya. Selamat mencuba!

Sebelum ini WhatsApp pernah menawarkan fungsi dark mode serta fungsi panggilan suara dan video sehingga 8 orang secara serentak.

WhatsApp Perkenalkan Fungsi Panggilan Suara Dan Video Sehingga 8 Orang

WhatsApp Akhirnya Tawarkan ‘Dark Mode’ Buat Semua Pengguna Android Dan iOS


WhatsApp Perkenalkan Fungsi Panggilan Suara Dan Video Sehingga 8 Orang

Sejak musim Perintah Kawalan Pergerakan (PKP) dan lockdown berlangsung, dapat dilihat orang ramai semakin selesa menggunakan untuk menggunakan servis panggilan video baik untuk tujuan pekerjaan, pembelajaran mahupun berhubung bersama yang tercinta.

Terbaharu, WhatsApp nampaknya tidak mahu melepaskan peluang ini dengan memperkenalkan sebuah lagi fungsi terbaru pada aplikasi mereka membolehkan para pengguna membuat panggilan suara dan video sehingga 8 orang secara serentak.

Untuk pengetahuan, fungsi ini sudah tersedia di WhatsApp namun cuba dihadkan kepada 4 orang. Penawaran pengguna sehingga 8 orang pastinya membuatkan pengalaman membuat panggilan video semakin rancak.

Buat mereka yang skeptikal dengan sistem sekuriti Zoom, penggunaan WhatsApp mungkin antara altenatif yang boleh dicuba memandangkan aplikasi ini menawarkan sistem sekuriti yang lebih baik sekaligus mengelakkan perbualan anda diceroboh pihak ketiga.

Fungsi terbaru daripada WhatsApp ini bakal ditawarkan buat semua pengguna tidak lama lagi. Bolehlah anda gunakan fungsi ini buat untuk ‘beraya’ bersama keluarga khususnya buat mereka yang tidak dapat pulang ke kampung pada tahun ini.

Selain WhatsApp, Facebook turut memperkenalkan fungsi terbaru iaitu Messenger Rooms yang membolehkan anda membuat panggilan video yang menyokong sehingga 50 orang.

Facebook Perkenalkan Messenger Rooms Untuk Bersaing Dengan Aplikasi Zoom

500,000 Akaun Zoom Telah Digodam Dan Dijual Pada Pasaran Gelap


Whatsapp Perkenalkan Fungsi Terbaru Membolehkan Anda Tag Rakan Di Group Whatsapp

Whatsapp pada hari ini telah mengumumkan fungsi terbaru pada aplikasi permesejan mereka iaitu fungsi tag rakan anda yang berada di dalam group. Melalui fungsi terbaru ini, anda hanya perlu tag rakan yang berkaitan untuk menyampaikan mesej di group dengan lebih mudah.

Buat anda yang sering menggunakan aplikasi Telegram mungkin lebih mesra dengan fungsi terbaru ini dimana anda hanya perlu meletak simbol ‘@’ diteruskan dengan nama yang tertera di skrin telefon anda.

Anda juga diberi kebebasan untuk tag sejumlah bilangan rakan anda yang terlibat secara serentak melalui group chat. Mungkin sedikit lambat untuk mengumumkan fungsi yang sudah lama berada di Telegram ini namun masih releven untuk diwujudkan.

Setelah fungsi tagging dan penghantaran fail PDF diperkenalkan whatsapp mungkinkah Whatsapp sekali lagi bakal mengikut jejak langkah Telegram dengan memperkenalkan GIF dan stickers?


WhatsApp Rancang Tawarkan Servis Pinjaman Wang Buat Warga India

Siapa sangka bermula dengan sebuah aplikasi permesejan, aplikasi WhatsApp nampaknya mulai menawarkan lebih banyak servis dan fungsi kepada pengguna.

Bermula dengan penawaran WhatsApp Stories, aplikasi ini turut menawarkan servis pembelian secara terus dimana fungsi ini cuma ditawarkan di negara luar bagi memudahkan proses jual beli antara pembeli dan penjual.

Terbaharu, syarikat ini bercita-cita untuk menawarkan servis pinjaman wang khusus buat pengguna di India. Dalam erti kata lain, pengguna di India berpeluang membuat pinjaman wang hanya melalui aplikasi WhatsApp.

Walau bagaimanapun, servis ini nampaknya tidak dapat dijalankan memandangkan WhatsApp tidak dibenarkan untuk bekerjasama dengan mana-mana bank di India setakat ini.

Selain itu, berbekalkan jumlah pengguna yang ramai di India, pengguna di India kemungkinan besar berpeluang membeli barangan dapur terus melalui aplikasi ini dengan kerjasama bersama JioMart selaku penawar barangan basah di negara tersebut.

Terbaharu, WhatsApp telah memperkenalkan fungsi terbaru dimana anda berpeluang membuat panggilan video dan suara sehingga 8 orang serentak.

WhatsApp Perkenalkan Fungsi Panggilan Suara Dan Video Sehingga 8 Orang

WhatsApp Akhirnya Tawarkan ‘Dark Mode’ Buat Semua Pengguna Android Dan iOS


Lihat Teaser ‘Wheely’ Buah Tangan Terbaru KRU Studios

Sudah agak lama tidak dengar berita dari KRU Studios. Rupa-rupanya mereka tidak menghilang tetapi melalui anak syarikatnya, Kartun Studios Sdn Bhd mereka kini sedang giat mencari pengedar antarabangsa untuk filem animasi terbaru, WHEELY.

WHEELY merupakan filem animasi kedua terbitan Kartun Studios dan filem animasi pertama arahan Yusry Abdul Halim. Menurut Yusry, menjadi pengarah untuk filem kartun ini bukannya mudah kerana memerlukan memerlukan perancangan teliti untuk setiap babak.

“Wheely menggabungkan elemen aksi komedi yang sesuai untuk tontonan umum dan bukan terhad kepada golongan kanak-kanak saja. Saya mengambil peluang ini untuk mengenengahkan lokasi-lokasi menarik sekitar Putrajaya, Kuala Lumpur dan destinasi-destinasi pelancongan tempatan yang lain walaupun bertemakan penceritaan universal,” kata Yusry.

Filem ini mengisahkan watak “Wheely” sebagai teksi yang dipandang rendah oleh komunitinya terpaksa berdepan dengan sindiket jenayah yang menculik kenderaan-kenderaan mewah iaitu kenderaan import yang menjadi golongan elit di bandaraya tersebut.

Norman Abdul Halim berkata sambutan untuk tempahan filem ‘Wheely’ ini luar biasa kerana filem ini masih dalam proses produksi. Pengedar yang membuat tempahan juga adalah pengedar yang sama untuk filem animasi pertama mereka sebelum ini, ‘Ribbit’.

Wheely akan ditayangkan di pawagam bulan Mac 2018 dan dijangka diedarkan di 94 buah negara seluruh dunia. Memang nampak ada potensi animasi Wheely ini. Steady KRU Studios!


‘Where Is Malaysia?’- Warga Israel Ini ‘Perli’ Kedudukan Malaysia Dalam Sukan Olimpik 2020

Seperti yang ramai sedia maklum, Malaysia tidak mempunyai hubungan yang baik bersama negara Israel. Negara yang dikuasai oleh Zionis beserta kekejaman yang dibuat terhadap Palestin membuatkan rakyat Malaysia kurang senang dengan Israel.

Ketegangan antara Malaysia dan Israel menjadi lebih serius apabila Israel memilih untuk melancarkan serangan ke Gaza sekitar Mei lalu di mana rakyat Malaysia bersatu tenaga melancarkan perang siber ke atas negara Israel sehingga membuatkan warga Israel sentap dengan kecaman yang diterima.

Terbaharu, seorang warga Israel seolah mahu ‘berperang’ dengan netizen Malaysia apabila bangga memerli Malaysia yang berada di tangga ke-70 selepas Israel berada di tangga ke-36 menerusi pungutan pingat dalam Sukan Olimpik Tokyo 2020.

Israel in 36th place for Olympic medals! Let’s see where #Malaysia is!

70th 🤭#koyaktoyoutoo friends. ❤🇮🇱@IdoDaniel @Ostrov_A @HananyaNaftali pic.twitter.com/UiIL3gXBXp

— Emily Schrader – אמילי שריידר (@emilykschrader) August 1, 2021

Ironinya, beliau yang menimbulkan ‘persoalan’ telah menutup ruangan balas di Twitter membuatkan para netizen gagal memberi jawapan. Dalam pada itu, tweet beliau secara tidak langsung telah menjemput ‘serangan’ daripada netizen Malaysia menerusi ‘jawapan’ melalui quote retweet.

36th place for Olympic medals....Keep going....1000++ Website kene hack, 5000+ CCTV kena hack, 250,000 Data student kene leak, 4 JUTA data facebook kene leak ,1 Billion database website israel kene leak,He He He ….#IsraelKoyak #OpsBedil #OpsIsrael https://t.co/IwwvMF6K0Z

— DragonForceIO (@DragonForceIO) August 3, 2021

It's just sports. We support our athlete for their efforts. We don't care bout rankings. Few thing for sure, we are not a bunch of cowards who oppress ppl, killing the innocents and try so hard to make ppl like us. Plus, no matter what you do, the world hate israelis. 🤣 https://t.co/xb7Nmm7dOu

lol israel. what a childish behaviour you have. tq for promoting malaysia cause at least other countries know that we don’t steal other people’s land. https://t.co/CfCtzgl3SU

Sejak perkataan ‘koyak’ trending dan turut tersenarai di Urban Dictionary berikutan kerap digunakan netizen Malaysia, dapat dilihat netizen Israel seolah terkesan dan membandingkan negara Malaysia dalam pelbagai isu.

Untuk pengetahuan, ini bukanlah pertama kali warga Israel memilih untuk memperlekeh Malaysia. Sebelum ini, tindakan yang sama turut dilakukan selepas hanya sehari Sukan Olimpik 2020 berlangsung.

‘Lihat Siapa Di Depan?’ – Aktivis ‘Perlekeh’ Malaysia Selepas Israel Raih Pingat Pertama Di Olimpik 2020

Atlet Israel Buat Hal, Hancurkan Katil Kadbod Yang Disediakan Secara Percuma Di Sukan Olimpik

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary


‘White Paper’ Bitcoin Didapati Telah Disembunyikan Pada Setiap Mac Sejak Tahun 2018

Seorang blogger teknologi bernama Andy Biao mendedahkan beliau secara tidak sengaja telah menemui salinan kertas putih Bitcoin paling awal milik Satoshi Nakamoto pada komputer Apple Mac.

Beliau mendakwa salinan fail PDF ini telah disertakan kepada sistem operasi MacOS sejak versi Mojave pada tahun 2018 lagi. Malah, beliau sendiri telah meminta sahabat dan pengguna Mac untuk mengesahkan perkara itu dan ia benar-benar tersedia dengan nama simpledoc.pdf buat semua komputer Mac.

Bagi pengguna yang menggunakan macOS Mojave dan terkini, anda hanya perlu membuka Terminal, dan seterusnya menjalankan arahan seperti dibawah;

Selepas itu, ia akan membuka kertas putih Bitcoin yang dinyatakan. Kertas putih ini dilihat digunakan sebagai dokumen contoh pada ‘Virtual Scanner II’.

Apple malah pernah sahaja mencari calon yang mahir dalam pembayaran alternatif seperti BNPL dan kriptowang pada tahun 2021 lalu.

Buat masa ini, ia masih misteri kenapa terdapatnya dokumen kertas putih Bitcoin dalam Apple yang digunakan sebagai dokumen contoh dan adakah disengajakan atau sebaliknya.


11 Perkara Anda Perlu Tahu Tentang Negara Réunion Dan Bagaimana Nak Ke Sana

Pernah Dengar Tentang Negara Réunion? Ini 11 Cerita Travelnya:

Bulan lepas, Alisa berpeluang untuk meneroka sebuah negara yang Alisa jumpa secara kebetulan masa buat artikel travel ni.

Surfers dari seluruh dunia terbang ke Réunion untuk aktiviti sukan luncur air. Tapi dengan satu risiko yang amat merbahaya, pantai di Réunion mempunyai rekod tertinggi dalam kes shark attack. Setakat ni, kematian mencatatkan 90 orang hingga kini.

Jadi, selain dari rekod serangan ikan jerung, apa lagi yang kita perlu tau tentang Réunion ni?

1. Réunion adalah salah satu French Overseas Territory. Jadi, matawang yang digunakan adalah Euro dan bahasa rasmi yang digunakan adalah bahasa Perancis. Begitu juga dengan makanan, nak cari baguette lagi mudah dah cari nasi kandar. Hahahaha!

2. Walaupun ramai surfers terbang ke Réunion, tapi ia lebih dikenali sebagai lubuk hiking. Beginner level ada, intermediate pon ada, difficult level pon ada. Nak hike sampai puncak gunung pon ada, hike dari satu kampung ke kampung yang lain pon ada. Macam2 pilihan.

3. Camne nak ke sana? Kebanyakan flight memang available dari Eropah, terutamanya dari Paris melalui Air Austral. Alisa flew dari Mauritius hari tu. Dan Air Austral baru saja bukak route dari China tahun ni, untuk menarik lebih ramai pelancong dari China.

4. Pengangkutan terbaik adalah sewa kereta atau motorsikal. Public transport tu boleh tapi tak boleh pegi jauh sangat. Bergantung pada destinasi yang nak kita pegi, kalau kita nak ke kawasan pergunungan macam Cirque de Cilaos, lebih baik sewa kereta lagi.

5. Sebelum nak ke kawasan pergunungan, Cirque de Cilaos, Alisa memang highly recommend untuk korang amek carsick tablets sebelum gerak. Sebabnya, jalan dia sangat kecik, penuh simpang siur, dan memerlukan kita drive dan lalui dalam 400+ selekoh tajam untuk ke sana.

6. Alisa jugak highly recommend untuk bawak hiking poles bila nak hike tu. Sejak Alisa mula hiking dari tahun 2014 di Grand Canyon, ni trek paling ekstrem sekali Alisa pernah hike. Trek di Réunion ni bukan calang-calang. Sebabnya, topografi Réunion adalah dari ancient super volcano dan kebanyakan pekannya dibina di atas kawah gunung berapi.

7. Orang tempatan di Réunion memang tak suka pelancong ambil gambar mereka. Even Alisa yang cuba ambil gambar bangunan pun, tapi disebabkan mereka ingat arah kamera tu aimed pada mereka, kena tegur waktu tu.

8. Kebanyakan restoran kat sini tutup pukul 5pm. Restoran halal pon ada, cuma diorg banyak kat Saint Denis, ibu kota Réunion. Bagi yang nak drive jauh dari city, belilah stok makanan. Tak pon, pegi mana-mana Asian restaurant atau Pizza restaurant. Kebanyakan restoran pizza sini dia jual kebab sekali, jadi kebanyakan owner die pak Arab.

9. Alisa sarankan pakai Maps.me untuk hiking trail map. Untuk driving, pakai lah offline map yang lain. Alisa pakai Maps.me untuk driving navigation, memang hampeh. Jadi, lepas balik hike, uninstall Maps.me dan install Sygic.

10. Kalau anda nak ke Cirque de Salazie, jangan lupa bawak insect repellant yang sangat power. Sebabnya, Cirque de Salazie adalah area yang paling lembab sebab banyak waterfall. Jadi nyamuk memang boleh buat kenduri kendara kat sana.

11. Untuk yang ni, terpulang pada korang tapi Alisa beli kan baguette extra untuk kasi makanan pada anjing jalanan. Jangan risau, mereka tak kan datang usap-usap pada kita. Mereka dah cukup bersyukur kalau kita beri makan. Penduduk di Réunion seems like sukakan kucing lagi dari anjing. Tak pernah nampak stray cats, tapi stray dogs memang merata.


Anda Perlu Bayar Cukai ‘Sayonara’ Jika Keluar Dari Jepun Bermula Januari 2019

Bermula Januari tahun hadapan, setiap individu yang akan meninggalkan Jepun perlu membayar levi ‘Sayonara’ yang bernilai 1,000 Yen (RM36+-). Parlimen Jepun sudah meluluskan cukai baharu ini semalam dan cukai ini akan dikenakan kepada sesiapa yang keluar daripada Jepun dengan kapal terbang atau kapal.

Cukai baharu ini akan berkuat kuasa pada 7 Januari 2019 di mana ianya tertakluk kepada pelancong serta penduduk Jepun. Ianya salah satu cara kerajaan Jepun mengumpul dana untuk meningkatkan infrastruktur kepada pelancong serta mempromosikan destinasi pelancongan baharu yang ada di Jepun.

Parlimen Jepun turut membuat kenyataan bahawa dana daripada cukai ini akan digunakan untuk projek berkaitan pelancongan sahaja dan tidak akan digunakan untuk projek kerajaan yang lain.

Jumlah pelancong yang ramai ke negara Jepun sedikit sebanyak membantu negara berkenaan untuk menjadi negara ketiga terbaik di dunia dari segi ekonomi. Levi ini bukanlah sesuatu yang baharu kerana Amerika Syarikat, Australia dan Korea Selatan sudah melaksanakan cukai ini terlebih dahulu dan nilainya jauh lebih besar.

Bagaimana anda akan dicas dengan cukai Sayonara ini? Cukai ini akan dimasukkan terus ke dalam harga tiket kapal terbang semasa anda membuat pembelian tiket. Jadi anda tidak perlu risau jika poket sudah tiada wang Yen lebih ketika mahu pulang nanti.


White Rabbit Tidak Setuju Dengan Penjualan Aiskrim Oleh Syarikat Luar

Tidak dinafikan bahawa gula-gula White Rabbit mengamit memori zaman masa kecil bagi sebahagian kanak-kanak pada masa dahulu. Malah, apabila aiskrim berperisa gula-gula White Rabbit diperkenalkan, ia menjadi kegilaan ramai orang di seluruh dunia.

Untuk pengetahuan anda, Aiskrim berperisa gula-gula White Rabbit ini diperkenalkan oleh Wanderlust di Amerika Syarikat. Akan tetapi, syarikat pengeluar gula-gula White Rabbit dari China tidak gembira dengan penghasilan aiskrim tersebut.

at least i got the cone wrapper 😪 ————— 👉: Follow for more #kualitykuasine 😋 👇: TAG AN ICE CREAM LOVER BELOW 📍: Wanderlust Creamery 🍦 🍴: Thai Tea & Tonka Bean 🏙: Venice, CA

A post shared by  justin kua (@kuality.kuasine) on Mar 4, 2019 at 4:44pm PST

⏰ Tick tock tick tock! Counting down to our 🐰 White Rabbit ice cream launch tonight at 8pm! 🕗Happening at ALL Inside Scoop outlets (except Kuantan – launching on 4 March 8pm) . While stocks last! It's on a first come first serve basis. Also, limited to a maximum of 2 pints per person ✌🏼 🐇 #kasichancelah . [LIVE UPDATE ON STORY FOR STOCK AVAILABILITY] ⚠ #whiterabbiticecream #whiterabbit #newflavour #childhoodcandy #nostalgia

A post shared by  Inside Scoop (@myinsidescoop) on Feb 27, 2019 at 11:12pm PST

Malah, syarikat induk gula-gula White Rabbit tidak memberi kebenaran kepada syarikat Wanderlust untuk menghasilkan aiskrim tersebut dan ini menunjukkan pihak Wanderlust telah melanggar hak cipta. Pihak White Rabbit telah menghubungi pihak Wanderlust berhubung isu tersebut.

Walaubagaimanapun, menurut pihak Wanderlust, pembalut White Rabbit yang digunakan adalah atas tujuan promosi sahaja kerana aiskrim tersebut hanyalah menggunakan nama ‘The White’. Akan tetapi, Inside Scoop juga menjual aiskrim berperisa gula-gula tersebut, sama ada akan terkesan dengan isu ini masih belum diketahui.


WHO Akui Buat Kesilapan, Minta COVID-19 Tidak Dipolitikkan

Ketua Pengarah Pertubuhan Kesihatan Sedunia (WHO), Tedros Adhanom Ghebreyesus berkata, pihaknya akan melakukan penilaian prestasi selepas situasi pademik ini berakhir bagi melihat kelemahan dan kekuatan mereka, lapor Reuters.

“Kami membuat kesilapan seperti manusia lain,” kata Tedros hari ini.

“Saya merayu, perpaduan di peringkat nasional, jangan gunakan COVID untuk politik. Kedua, solidariti jujur di peringkat global. Dan kepemimpinan yang jujur dari AS dan China,” katanya.

“Yang paling berkuasa mesti memimpin dan sila kuarantin dari mempolitikkan COVID,” tambahnya, merujuk kepada COVID-19, penyakit maut yang telah membunuh lebih 80,000 orang.

Tedros berkata Beijing dan Washington harus mencontohi bekas Kesatuan Soviet dan Amerika Syarikat, yang melancarkan kempen global selama 10 tahun pada tahun 1967 bagi membasmi wabak cacar, satu penyakit yang kemudiannya telah membunuh 2 juta orang setiap tahun.

Tedros menolak serangan rasis terhadapnya – ada yang mengeluarkan kenyataan bahawa dia berasal dari Taiwan – dan mendedahkan bahawa dia juga menerima ancaman kematian akibat COVID-19.

“Kami kehilangan orang, mengapa saya harus peduli apabila diserang ketika ramai orang mati?” katanya, dengan menyatakan terdapat lebih 80,000 orang yang meninggal dunia manakala lebih 1.5 juta orang sudah dijangkiti.

“Kita akan mempunyai banyak mayat di hadapan kita jika kita tidak bertindak,” katanya.

Untuk bacaan lanjut mengenai COVID-19, klik pautan di bawah.

WHO Jangka Kes COVID-19 Di Malaysia Memuncak Pada Pertengahan April

Ecuador Hadapi Krisis Kekurangan Keranda, Mayat Mangsa COVID-19 Dibiarkan Di Tepi Jalan

WHO Pilih Malaysia Untuk ‘Menguji’ Ubat Bagi Rawatan COVID-19


WHO Akui Mustahil Untuk Ramal Bila COVID-19 Dapat Dikawal

Suka atau tidak, wabak COVID-19 ini tidak dapat dihapuskan secara total menurut Pertubuhan Kesihatan Sedunia (WHO). Pengarah Kecemasan WHO, Dr. Michael Ryan berkata ia adalah sangat sukar untuk meramal bila pandemik ini akan berakhir.

Bagi WHO, perkara terbaik (sebelum vaksin COVID-19 ditemui) adalah untuk penduduk dunia menerima dan mengikuti ‘norma baharu’ untuk meneruskan kehidupan.

Dr. Ryan berkata pada ketika ini, jumlah penduduk dunia yang dijangkiti COVID-19 adalah masih ‘rendah’. Untuk pandemik ini berakhir, dunia memerlukan vaksin dan akan ambil masa bertahun untuk sesuatu populasi penduduk membentuk imunisasi berkumpulan bagi COVID-19.

Dr. Michael Ryan WHO, "Humans are not herds…the concept of herd immunity is generally reserved for calculating how many people would need to be vaccinated…it can lead to a very brutal arithmetic that does not put people and life and suffering at the centre of that equation." pic.twitter.com/54KMWJFbdd

— Brexitshambles (@brexit_sham) May 12, 2020

Living with #COVID? Is that what the future portends?

Yes, according to Dr Michael Ryan of @WHO@Reuters

— Vinita Bhatia (@bhatiavinita) May 14, 2020

Beliau menambah lagi COVID-19 perlu menjadi virus baharu yang kita perlu ‘terima’ dalam kehidupan. Dr. Ryan memberi contoh virus HIV yang tidak dapat dihapuskan tetapi dengan rawatan yang betul, pesakit dapat terus hidup walaupun penyakit berkenaan ada di dalam tubuh mereka.

Kenyataan ini dibuat tersebut dibuat selepas beberapa negara di seluruh dunia mula melonggarkan sekatan dan membenarkan sektor ekonomi kembali beroperasi. WHO turut memberi amaran bahawa tidak ada jaminan negara yang mula melonggarkan sekatan perintah berkurung tidak akan mencetuskan gelombang jangkitan kedua.

Bagaimanapun, tambah Dr. Ryan, walaupun satu vaksin yang efektif berjaya dihasilkan dalam masa terdekat, ia tetap memerlukan kerja yang banyak untuk menghasilkan vaksin berkenaan dan memerlukan masa untuk mengagihkan vaksin berkenaan ke seluruh dunia.

Berikut adalah beberapa artikel berkaitan COVID-19 terkini yang berlaku di seluruh dunia. Klik pada pautan di bawah.

Syarikat Penerbangan Kedua Tertua Dunia Difailkan Bankrap Berikutan COVID-19

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19

Lelaki Di China Hampir Maut, Paru-Paru Bocor Selepas Jogging Pakai ‘Mask’


WHO Akui Silap Buat Penilaian, Risiko Jangkitan Coronavirus Sebenarnya Berada Di Tahap Merbahaya

Pertubuhan Kesihatan Sedunia (WHO) dikritik dengan cara mereka mengendalikan wabak coronavirus yang melanda China sehingga merebak ke beberapa negara luar.

Agensi PBB yang berpangkalan di Geneva berkata dalam satu laporan pada Ahad lalu bahawa risiko jangkitan wabak yang melanda Tanah Besar China, peringkat serantau dan global adalah pada paras tertinggi.

“Sangat tinggi di China, tinggi di peringkat serantau dan tinggi di peringkat global,” kata laporan WHO.

Dalam satu laporan lain, WHO menjelaskan bahawa mereka telah menyatakan ‘dengan tidak tepat’ bahawa risiko pada peringkat global adalah ‘sederhana’.

Walau bagaimanapun, penilaian terbaharu tidak akan mengubah apa-apa terutamanya berkenaan dengan pengumuman darurat antarabangsa.

WHO pada Khamis lalu menghentikan pengumuman coronavirus sebagai darurat kesihatan disebabkan bimbang dengan komuniti antarabangsa, lapor Awani.

Ketua WHO, Tedros Adhanom Ghebreyesus, yang mengunjungi China minggu ini telah diajukan beberapa soalan mengenai pendirian WHO.

“Ini adalah kecemasan di China tetapi ia belum menjadi kecemasan kesihatan global,” katanya.

Virus yang dikenal pasti di bandar Wuhan di China pada 31 Disember lalu telah menjangkiti lebih daripada 2,700 orang di seluruh dunia manakala 81 orang telah mati – semuanya di China.

Untuk anda yang mahu mengetahui lebih lanjut mengenai coronavirus, boleh klik pautan di bawah.

Saintis Pernah Beri Amaran Pada China Sejak 2017 Lagi Bahawa Sesuatu Yang Buruk Akan Berlaku

Elak Penyebaran Wabak Coronavirus, Masjid Putra Ditutup Buat Pengunjung Bukan Islam

3 Cara Lindungi Diri Daripada Wabak Coronavirus Anda Wajib Tahu


WHO Bakal Hasilkan Vaksin COVID-19 Generasi Baru, Boleh Disedut Melalui Hidung

Sejumlah negara sudah mula menjalankan suntikan vaksin COVID-19. Amerika Syarikat, Britain, Arab Saudi, Singapura, dan bahkan Indonesia juga telah mula menyuntik vaksin COVID-19 kepada rakyatnya.

Pertubuhan Kesihatan Sedunia (WHO) menyatakan bahawa pengembangan vaksin COVID-19 akan diteruskan, malah WHO mengatakan sedang merancang untuk mencipta vaksin dengan teknologi baru dan hanya perlu diambil dengan 1 dos.

Untuk pengetahuan anda, vaksin COVID-19 telah diciptakan oleh banyak pengeluar antaranya adalah Sinovac, Pfizer, Moderna, dan lain-lain. Bagaimanapun, vaksin COVID-19 ini memerlukan 2 dos atau 2 suntikan.

Ketua saintis WHO Soumya Swaminathan menyatakan bahawa ada vaksin COVID-19 jenis baru yang sedang dalam proses pembangunan. Difahamkan, ia mempunyai ciri-ciri berbeza dibandingkan dengan yang ada sekarang.

Dia mengatakan bahawa terdapat vaksin yang sedang diuji dengan hanya memerlukan satu suntikan, disedut melalui hidung dan harganya mungkin lebih berpatutan. “Mungkin ada banyak vaksin COVID-19 yang mempunyai kelebihan daripada generasi pertama,” kata Swaminathan seperti dilaporkan oleh Medical Press.

“Apa yang ingin kita perhatikan adalah pencegahan penyakit. Pencegahan jangkitan adalah persoalan lain. Tetapi itu adalah sekunder. Kami akan belajar mengenai kesan vaksin ini mencegah penyebaran jangkitan dari orang ke orang.” dia menambah.

Menurut laporan WHO mengenai calon vaksin COVID-19, terdapat 64 jenama yang sedang diuji pada manusia, dan 22 daripadanya telah mencapai ujian tahap akhir.

Manakala 173 calon lain untuk vaksin COVID-19 sedang dikembangkan dimakmal, untuk diuji kepada manusia. Setakat ini WHO hanya memberikan kelulusan untuk dua dos vaksin COVID-19 dari Pfizer-BioNTech yang memerlukan suhu penyimpanan yang sangat sejuk.

Terdahulu, rakyat Malaysia kongsi pengalaman disuntik vaksin COVID-19 di Singapura. Klik pautan di bawah untuk membaca.

Rakyat Malaysia Kongsi Pengalaman Disuntik Vaksin COVID-19 Di Singapura

3,000 Sukarelawan Diperlukan Untuk Ujian Vaksin COVID-19 Di Malaysia

Ketua Agama Yahudi Israel Dakwa Vaksin COVID-19 Buatkan Lelaki Menjadi Gay


WHO Bakal Isytihar Pemanis ‘Aspartame’ Dalam Air Soda Diet Sebagai Penyebab Kanser

Pemanis tiruan popular yang digunakan dalam beribu-ribu produk di seluruh dunia termasuk Diet Coke, ais krim dan gula-gula getah akan diisytiharkan sebagai kemungkinan risiko kanser (karsinogenik) kepada manusia, menurut laporan.

Cabang penyelidikan kanser Pertubuhan Kesihatan Sedunia, Agensi Penyelidikan Kanser Antarabangsa (IARC), telah menjalankan semakan keselamatan aspartame dan akan menerbitkan laporan pada bulan depan.

‘Mereka sedang bersedia untuk melabelkan pemanis itu sebagai ‘berkemungkinan karsinogenik kepada manusia’, petik laporan The Guardian.

Ini bermakna terdapat beberapa bukti yang mengaitkan aspartame dengan kanser, tetapi ia terhad. IARC mempunyai dua kategori yang lebih serius; ‘mungkin berbahaya kepada manusia’ dan ‘berbahaya kepada manusia’.

Kajian keselamatan IARC telah dijalankan untuk menilai sama ada aspartame berpotensi bahaya atau tidak, berdasarkan semua bukti yang diterbitkan. Walaubagaimanapun, ia tidak mengambil kira berapa banyak produk yang boleh digunakan oleh seseorang dengan selamat.

Nasihat itu datang daripada Jawatankuasa Pakar Bersama WHO dan Pertubuhan Makanan dan Pertanian mengenai Bahan Tambahan Makanan (JECFA), yang juga telah mengkaji penggunaan aspartame tahun ini.

Ia dijangka mengumumkan penemuannya pada hari yang sama IARC mengumumkan keputusannya kepada umum, pada 14 Julai nanti.


WHO Beri Amaran Varian Baharu COVID-19 Yang Lebih Merbahaya Dijangka Menular

Sejak mulai pandemik COVID-19 menyerang dunia, dapat dilihat wabak ini seolah tida pernah berhenti dan terus bermutasi kepada varian baharu yang lebih bahaya dalam mengancam nyawa orang ramai.

Menerusi laporan terbaharu daripada Jawatankuasa Kecemasan Pertubuhan Kesihatan Sedunia (WHO), pihak mereka tampil memberi amaran mengenai kehadiran varian baharu COVID-19 yang dikatakan lebih merbahaya dan dijangka menular ke seluruh dunia membuatkan wabak ini lebih sukar untuk dihentikan.

Menurut jawatankuasa WHO, Didier Houssin, beliau mengakui pandemik ini seolah tidak akan selesai serta memaklumkan trend terkini sememangnya membimbangkan.

Setakat ini, terdapat empat varian yang menular di peringkat global terdiri daripada Alpha, Beta, Gamma dan Delta. Dalam pada itu, jawatankuasa itu turut mengingatkan ramai terdapat kemungkinan besar munculnya varian baharu yang lebih merbahaya dan sukar dikendalikan.

Pihak WHO menasihati keperluan menjalankan vaksinasi sekurang-kurangnya 10 peratus populasi setiap negara menjelang September dalam mengekang penularan wabak merbahaya ini.

Malaysia memaklumkan bakal hentikan penggunaan vaksin Sinovac selepas bekalan tamat buat orang ramai. Ketahui lebih lanjut dengan klik pautan di bawah.

Malaysia Bakal Hentikan Penggunaan Vaksin Sinovac Selepas Bekalan Tamat

Kelantan Bakal Hentikan Agihan Vaksin Sinovac, Digantikan Dengan Vaksin Pfizer


WHO Beri Amaran Wabak Cacar Monyet Makin Mengganas, Bakal Jadi Ancaman Kesihatan Global?

Pertubuhan Kesihatan Sedunia (WHO) kini sedang mempertimbangkan sama ada wabak cacar monyet akan diklasifikasikan sebagai ancaman kesihatan global. Kemunculan wabak ini di lebih 70 negara mengusarkan WHO yang kini sudah bersedia untuk membunyikan amaran.

Menerusi laporan The Straits Times, hampir 14,000 kes cacar monyet telah ditemui di seluruh dunia dan mula tersebar di pelbagai wilayah. Situasi ini telah memaksa WHO akan memanggil semula jawatankuasa pakar cacar monyet untuk memutuskan status wabak ini.

Peningkatan kes cacar monyet, yang pada mulanya hanya muncul di negara-negara Afrika Barat dan Tengah pada awal Mei lalu telah memaksa WHO menubuhkan jawatankuasa pakar bertujuan untukl memutuskan sama ada cacar monyet boleh diklasifikasikan sebagai Kecemasan Kesihatan Awam Kebimbangan Antarabangsa (PHEIC).

PHEIC ialah tahap amaran tertinggi mengikut garis panduan kecemasan WHO.

Bagaimanapun, majoriti ahli jawatankuasa memberitahu ketua WHO Tedros Adhanom Ghebreyesus bahawa keadaan itu masih belum mencapai tahap yang membimbangkan.

Tetapi, situasi terkini telah mendorong WHO untuk mengadakan mesyuarat jawatankuasa buat kali kedua. WHO malah melaporkan bahawa cacar monyet telah berjaya masuk ke 6 negara baharu pada minggu lalu.

Sekiranya minggu ini ahli jawatankuasa bersetuju untuk mengesyorkan status PHEIC kepada Tedros, maka jawatankuasa itu akan segera memberi panduan tentang cara mencegah dan mengurangkan penularan penyakit itu.

Wabak cacar monyet mula merebak di Eropah, ini apa yang anda perlu tahu. Rujuk pautan di bawah untuk membaca.

Wabak Cacar Monyet Mula Merebak Di Eropah, Ini Apa Yang Anda Perlu Tahu

Wabak Cacar Monyet Adalah Senjata Biologis Buatan Manusia, Kata Bekas Saintis Kesatuan Soviet

Pakar Akui Terkejut, Jangka Kes Wabak Cacar Monyet Bakal Meningkat Dalam Masa Terdekat


WHO Beri Amaran Wabak COVID-19 Mungkin Berlarutan Selama Setahun Lagi

Sejak Malaysia mencapai kadar vaksinasi melebihi 90% sekaligus rentas negeri dibuka, dapat dilihat orang ramai seakan lega selepas lama tidak dapat pulang ke kampung halaman.

Dalam pada itu, meskipun angka kes menunjukkan penurunan daripada lima angka kepada empat angka sehari, World Health Organization (WHO) baru-baru ini tampil dengan sebuah kenyataan yang memaklumkan krisis COVID-19 mungkin berlarutan sehingga tahun 2022.

Kenyataan tersebut dibuat selepas mendapati kurang daripada 5% populasi Afrika yang telah menerima vaksin berbanding 40% di kebanyakan benua lain.

Sehubungan dengan itu, Dr Aylward selaku pemimpin kanan WHO mencadangkan agar negara-negara kaya seperti Britain menunaikan janji dalam membantu negara-negara lain mendapatkan bekalan vaksin dalam jumlah yang banyak sekaligus membolehkan orang ramai seluruh dunia menerima suntikan vaksin COVID-19.

Lebih membimbangkan ramai, BBC pada minggu ini melaporkan terdapat varian baharu COVID-19 yang ditemui di Britain hasil daripada mutasi varian Delta.

Sehingga kini, WHO berpendapat proses vaksinasi seluruh dunia tidak berada di landasan yang betul yang secara tidak langsung akan memanjangkan lagi krisis wabak COVID-19 yang berlaku.

Tular pada minggu lalu apabila Menteri Kesihatan, YB Khairy Jamaluddin dituduh menggunakan tangkal. Tuduhan tersebut nampaknya turut membuatkan YB KJ tampil menjawab 4 ‘jin’ yang digunakan untuk melindungi Malaysia.

Dituduh Guna Tangkal, KJ Jawab 4 ‘Jin’ Ini Berkesan Untuk Lindungi Malaysia

Dakwa Sekadar Hiburan, ‘Prank’ Tangkap Basah Kumpulan YouTuber Ini Undang Kerisauan Netizen


WHO Beri ‘Warning’ Kepada Dunia, Minta Negara Hati-Hati Hadapi Varian Omicron

Pertubuhan Kesihatan Sedunia (WHO) telah memberi amaran dan ingatan kepada dunia mengenai varian baharu yang sedang dihadapi beberapa negara iaitu Omicron. Amaran ini dikeluarkan selepas beberapa negara belum mencapai tahap puncak kes varian COVID-19. Justeru, WHO meminta agar apa sahaja langkah untuk melonggarkan prosedur operasi standard (SOP) mestilah dilakukan secara berhati-hati, terutama di negara yang masih rendah kadar vaksinasi.

“Kami menggesa untuk berhati-hati kerana banyak negara belum melepasi puncak Omicron. Banyak negara mempunyai kadar perlindungan vaksinasi yang rendah dengan individu yang sangat rentan dalam populasi mereka,” kata Ketua Teknikal WHO Maria Van Kerkhove seperti dilaporkan oleh Reuters. “Jadi sekarang bukan masa untuk melonggarkan semuanya sekaligus. Kami sentiasa menggesa, sentiasa berhati-hati, dalam melaksanakan intervensi dan menarik balik intervensi itu secara perlahan-lahan, langkah demi langkah. Kerana virus ini agak dinamik,” tambahnya.

Ketua Pengarah WHO Tetras Adhanom Ghenbreyesus turut memberitahu perkara yang sama. Dia turut mengaku bimbang dengan naratif yang tersebar di beberapa negara baru-baru ini. “Oleh kerana vaksin, dan kerana penularan Omicron yang tinggi dan tahap keparahan yang lebih rendah, mencegah penularan tidak lagi dapat dilakukan, dan tidak lagi diperlukan,” katanya merujuk kepada beberapa negara sebelum menyambung, “Masih terlalu awal untuk mana-mana negara menyerah kalah atau mengisytiharkan kemenangan.”

Di Malaysia, Kementerian Kesihatan dilaporkan sudah bersiap sedia untuk berhadapan dengan gelombang kes jangkitan COVID-19 susulan ancaman varian Omicron. Ini selepas program vaksinasi yang berjalan lancar dan penggunaan kapasiti hospital yang kini sudah terkawal. Berkata kepada Utusan Malaysia, Khairy Jamaluddin berkata keadaan pada masa ini tidak sama seperti Jun hingga September lalu kerana negara lebih bersedia dan lebih dilindungi melalui vaksinasi di bawah pelaksanaan Program Imunisasi Covid-19 Kebangsaan (PICK).

Malaysia kini merekodkan tujuh lagi kematian baharu akibat COVID-19 yang kini menjadikan jumlah keseluruhan kepada 31,985 kematian sejak wabak itu melanda negara. Selain itu, KKM merekodkan 5,566 kes baharu COVID-19 semalam, dengan angka terkini menunjukkan peningkatan daripada 4,774 kes sehari sebelumnya, selepas dua hari mencatatkan rekod di bawah 5,000. Ia juga menjadikan jumlah kes Covid-19 di negara ini kepada 2,876,324 setakat ini.

‘Kemungkinan besar gelombang omicron akan mula di Malaysia’ – Khairy Jamaluddin. Untuk bacaan lanjut, klik pautan di bawah.

‘Kemungkinan Besar Gelombang Omicron Akan Mula Di Malaysia’ – Khairy Jamaluddin

Omicron Bukan Petanda Pandemik Akan Berakhir, Manusia Perlu Bersedia Hadapi Situasi Terburuk

Pakar Ramal Varian Omicron Bakal Jadi Petanda Pandemik COVID-19 Akan Berakhir


Anda Perlu Membayar RM11,000 Untuk Jadi Pakar Mengemas Rumah Gaya KonMari

Setiap orang pasti pernah mempunyai masalah ruang penyimpanan baju terhad, tidak kira di rumah ataupun ketika menguruskan bekalan baju untuk melancong. Ketika menghadapi situasi ini pasti anda akan mencari cara penyelesaian di internet dan semestinya akan menemui video penyimpanan baju gaya KonMari.

Untuk pengetahuan, teknik KonMari ini telah diperkenalkan oleh seorang perunding penyusunan inventori dari Jepun, Marie Kondo. Teknik ini mula diperkenalkan pada tahun 2011 melalui penulisan buku “The Life-Changing Magic of Tidying Up” yang seterusnya berjaya diterbitkan di 30 negara.

Beliau percaya teknik ni bukan sahaja membantu mengurangkan masalah ruang penyimpanan, bahkan juga mengubah persepsi meguruskan ruang penyimpanan yang menyebabkan tekanan kepada satu aktiviti yang menyeronokkan.

Hari ini, teknik ini bukan sahaja telah dikomersilkan melalui penulisan buku bahkan turut diterbitkan dalam rancangan “Tidying Up with Marie Kondo” di Netflix. Ketika menonton rancangan ini, pasti anda terasa ingin mendapatkan bantuan daripada Marie sendiri untuk mengajarkan teknik tersebut.

Berikutan dengan permintaan yang tinggi, kini Marie telah menubuhkan satu pasukan pakar perunding ruang penyimpanan untuk membantu orang ramai menguasai teknik ini dengan baik sekaligus diiktiraf dengan sijil sebagai pakar dalam bidang tersebut.

Peserta hanya perlu membayar yuran penyertaan sebanyak $2,700 (±RM11,000) dan kemudian akan dilatih untuk menguasai 7 langkah lipatan KonMari di samping 5 kategori penyusunan yang lain.

Peserta akan dibimbing oleh konsultan terbaik yang dipilih sendiri oleh Marie. Untuk menjadi salah seorang pasukan konsultan bukanlah mudah, buktinya setakat ini hanya seramai 215 konsultan terpilih sahaja dilantik dan hanya dua orang konsultan sahaja telah diiktiraf pada peringkat master iaitu Karin Socci dan Caitlin Roberts.

Setakat ini hanya seorang sahaja rakyat Malaysia telah diiktiraf sebagai konsultan iaitu Puan Shin Low dari Pualu Pinang. Mungkin anda boleh mendaftar sebagai salah seorang peserta untuk mempelajari teknik KonMari dan akan menjadi konsultan seterusnya dari Malaysia.


WHO Dakwa Bakal Ada Pandemik Di Masa Hadapan, Rayu Semua Negara Lebih Bersedia

Ketua Organisasi Kesihatan Dunia (WHO), Tedros Adhanom Ghebreyesus pada Isnin lalu telah mengingatkan negara-negara di dunia untuk melakukan reformasi kesihatan bagi mempersiapkan diri jika dunia dilanda wabak pada masa akan datang.

Beliau juga menyeru negara supaya menghormati komitmen sebelum ini untuk meningkatkan pembiayaan untuk agensi kesihatan PBB. Menurut Tedros, sudah tiba masanya untuk menggerakkan rundingan ke hadapan bagi mencegah wabak seterusnya.

Beliau menyatakan perkara itu pada perhimpunan kesihatan tahunan WHO, beberapa minggu selepas menamatkan status kecemasan global untuk pandemik COVID-19.

“Kami tidak boleh menghentikan ini,” kata Tedros dalam ucaptama kepada negara anggota agensi itu, seperti yang dipetik oleh Reuters. Dia juga memberi amaran bahawa wabak seterusnya pasti akan “datang”.

“Jika kita tidak membuat perubahan yang perlu dilakukan, maka siapa yang akan buat? Dan, jika kita tidak melakukannya sekarang, bila lagi?” dia berkeras.

Perhimpunan Kesihatan Sedunia tahunan berlangsung selama 10 hari di Geneva, yang bertepatan dengan ulang tahun ke-75 badan itu. Mesyuarat ini diadakan untuk menangani cabaran kesihatan global, termasuk pandemik masa depan.

194 negara anggota WHO kini sedang berunding mengenai pembaharuan kawal selia yang menetapkan kewajipan mereka sekiranya berlaku ancaman kesihatan antarabangsa dan juga sedang mengusahakan perjanjian pandemik yang lebih meluas untuk disahkan tahun depan.

“Komitmen generasi ini (terhadap perjanjian pandemik) adalah penting, kerana generasi inilah yang mengalami betapa dahsyatnya virus kecil,” kata Tedros. Negara-negara juga akan mempertimbangkan belanjawan 2024-2025 WHO yang termasuk peningkatan dalam yuran tahunan negara.


Sebenarnya Ada Cara Untuk Lihat Siapa Unfriend Anda Di Facebook

Sekiranya ada cara untuk melihat siapa yang tidak lagi mahu berkawan dengan anda, adakah anda mahu?

Sebuah app yang bernama Who Deleted Me memberi pengguna Facebook keupayaan untuk melihat apabila mereka telah di-“unfriend” di Facebook ataupun rakan mereka memadamkan akaun Facebook mereka.

Seramai 500,000 orang telah mendaftar untuk mendapatkan app tersebut, dengan 330,000 daripadanya mendapatkannya pada bulan lepas.

Walaupun app ini baru dilancarkan beberapa minggu lepas, Facebook app untuk Who Deleted Me telah wujud sejak tahun 2009. Who Deleted Me versi baru ini digunakan dengan memasangnya (install) pada pelayar internet seperti Google Chrome, Mozilla Firefox dan Opera, dan ia juga disokong oleh sistem operasi iOS dan Android.

Selain daripada isu kecil pada server disebabkan pertumbuhan pengguna secara mendadak, satu-satunya kelemahan pada aplikasi ini adalah, anda tidak dapat melihat siapa yang telah unfriend anda sebelum anda memasang aplikasi ini.

Ia boleh menjejaki rakan-rakan anda, hanya setelah anda memuat turun dan memasangnya di pelayar.

Selain itu, aplikasi ini juga membolehkan kali terakhir rakan anda log masuk ke dalam Facebook.

Dalam era super paranoid tentang ‘kehidupan’ Facebook kita, aplikasi ini sedikit sebanyak memberi ‘ketenangan’ dengan membantu memberitahu kita siapa yang tidak lagi menganggap kita sebagai sahabat dalam alam maya.

BACA: Tiada Siapa Perasan Facebook Ubah Logo Mereka

BACA Lagi: Facebook Menjemput Instagrammer Untuk Mengambil Gambar Bangunan Baru Mereka

LIKE dan FOLLOW Vocket di Facebook serta Instagram


WHO Elak Panggil Varian COVID-19 Omicron Sebagai ‘Xi’, Didakwa Mahu Jaga Hati China?

Beberapa negara sudah dikejutkan dengan kemunculan varian baharu COVID-19 yang dipanggil Omicron. Varian yang juga dikenali sebagai B.1.1.529 ini mula menyerang beberapa buah negara luar seperti Afrika Selatan, Botswana dan juga Hong Kong. Namun di negara kita, Kementerian Kesihatan Malaysia (KKM) mengesahkan Malaysia masih bebas daripada varian tersebut.

Bagaimanapun, bukan isu itu yang mahu dibincangkan. Isu yang menjadi persoalan orang ramai adalah kenapa Pertubuhan Kesihatan Dunia (WHO) tidak mengikut turutan abjad Yunani? Sesuai dengan kenyataan WHO sebelum ini, di mana nama setiap varian Covid diselaraskan dengan susunan abjad Yunani biasa.

Jika WHO bersikap konsisten, selepas Delta dan Mu, nama lain yang akan dipakai adalah “Nu” dan “Xi”. Ini telah menimbulkan spekulasi di media sosial, terutamanya penggunaan huruf Yunani ‘Xi’, adakah kerana nama itu akan menyerupai nama Presiden China Xi Jinping? Dan demi menjaga ‘hati’ China, WHO menukar pendirian mereka?

Mengikut rekod yang dikeluarkan oleh Kementerian Keselamatan Awam China, ia menunjukkan bahawa nama Mu dan Xi adalah nama yang digunakan oleh kebanyakan keluarga di sana. Boleh jadi WHO mahu mengelak terdapat konflik atau stigma terhadap negara China yang sebelum ini dituduh sebagai punca kepada penyebaran wabak COVID-19.

Teori lain yang beredar mengaitkan nama varian baharu COVID-19 adalah situasi politik antarabangsa. Jika Nu atau Xi masih digunakan, masyarakat dunia akan mengaitkan COVID-19 dengan Presiden China Xi Jinping.

Dalam satu kenyataan kepada pemberita, WHO menjelaskan bahawa ia melangkau “Nu” untuk nama varian kerana ia “terlalu mudah dikelirukan dengan ‘new'” dan “Xi” kerana ia adalah “nama keluarga.” WHO turut menjelaskan bahawa pada Mei 2021, badan kesihatan dunia itu sudah mengeluarkan kenyataan bahawa nama varian COVID-19 tidak boleh mempunyai kaitan dengan nama wilayah tertentu di dunia. Ini bagi mengelak sebarang diskriminasi dan stigma masyarakat kepada nama tersebut.

Menamakan sesuatu wabak dengan nama yang neutral sebenarnya telah menjadi panduan WHO sejak 2015. Ini bagi mengelak sebarang kesan negatif untuk “budaya, kebangsaan, wilayah, profesion, kepada kumpulan etnik tertentu.”

Selain itu, WHO juga mahu belajar dari kesilapan 2012 apabila menamakan varian virus SARS yang menular di Timur Tengah sebagai sindrom pernafasan Timur Tengah (MERS). Ini menjadikan negara-negara di Semenanjung Arab terjejas oleh beberapa sekatan kerana telah mencetuskan ketakutan di pelbagai negara.

Bagaimanapun, komunikasi saintifik sememangnya penuh dengan cabaran dan apa yang telah dilakukan oleh WHO menunjukkan bahawa proses menamakan varian virus memerlukan pertimbangan yang teliti. Selepas ‘omicron’, apabila merujuk kepada abjad Yunani, masih terdapat huruf ‘pi’, ‘rho’, ‘sigma’, dan ‘tau’. Perlu dilihat apa yang akan dilakukan WHO seterusnya, memandangkan pelbagai abjad ini mempunyai kaitan dengan nama tertentu di dunia.

Ini sebab mengapa WHO istihar varian omicron sebagai sangat berbahaya pada ketika ini. Untuk bacaan lanjut, klik pautan di bawah.

Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini

Mahu Kekang Penularan Varian Omicron, AstraZeneca Sedia Hasilkan Vaksin Terbaru


WHO Jangka Kes COVID-19 Di Malaysia Memuncak Pada Pertengahan April

Mulai dijaduakan tempoh Perintah Kawalan Pergerakan (PKP) sehingga 31 Mac nampaknya tempoh ini telah dilanjutkan sehingga 14 April ini dalam usaha memutuskan rangkaian COVID-19.

Terbaharu, terdapat sebuah berita yang nyata merisaukan rakyat Malaysia mengenai kenyatataan Pertubuhan Kesihatan Sedunia (WHO) yang menganggarkan Malaysia bakal mempunyai jumlah pesakit COVID-19 tertinggi di hospital pada pertengahan April ini.

Selain itu, jumlah pesakit yang kritikal pula dijangka memuncak menjelang minggu hadapan menurut ramalan daripada WHO.

Menurut Ying-Ru Lo selaku ketua misi merangkap wakil WHO ke Malaysia, Brunei dan Singapura berkata Malaysia kini merupakan negara dengan jumlah kes COVID-19 tertinggi di Asia Tenggara berdasarkan data.

Setakat artikel ditulis, sebanyak 50 kematian telah dilaporkan berikutan wabak COVID-19. Sama-sama kita berusaha untuk ikuti perintah kerajaan agar rantaian COVID-19 dapat diputuskan dalam masa terdekat.

Sebelum ini seorang ahli politik Taiwan telah diserang netizen selepas mempersoalkan cara Malaysia tangani COVID-19.

Persoal Cara Malaysia Tangani COVID-19, Ahli Politik Taiwan Ini ‘Diserang’ Netizen

Malaysia Bakal Dilanda Tsunami Gelombang Ketiga COVID-19?

Bagaimana Rakyat Malaysia Boleh Bantu Bangunkan Semula Ekonomi Negara Selepas COVID-19


WHO Jangka Kes COVID-19 Meningkat Di Afrika, Mampu Capai 10 Juta Dalam Tempoh 6 Bulan

Kes wabak COVID-19 di Afrika bakal melonjak kepada lebih dari 10 juta pesakit dalam tempoh enam bulan. Ramalan itu disampaikan oleh pegawai serantau Pertubuhan Kesihatan Sedunia (WHO) Afrika berdasarkan pemodelan sementara.

Bagaimanapun, ketua operasi kecemasan WHO Afrika, Michael Yao, menyatakan bahawa angka itu kemungkinan berdasarkan situasi buruk. Melalui pengalaman semasa wabak Ebola, ramalan WHO didapati salah disebabkan beberapa faktor, antaranya adalah perubahan tingkah laku manusia, seperti soal kebersihan.

“Ini masih boleh diperbaiki. Sukar untuk membuat anggaran jangka panjang kerana konteksnya berubah setiap masa dan juga langkah-langkah kesihatan awam yang dilaksanakan sepenuhnya benar-benar dapat memberi kesan,” kata Yao seperti yang dikutip oleh Reuters.

Negara-negara di Afrika setakat ini mengesahkan lebih daripada 17,000 kes wabak COVID-19, sekitar 900 daripadanya sudah meninggal dunia.

Jumlah ini kurang dibandingkan dengan kawasan lain. Tetapi ada ketakutan bahawa angka itu mungkin meningkat. Situasi ini amat membimbangkan selepas mengambil kira kemudahan dan peralatan perubatan yang tidak sehebat beberapa negara maju yang lain.

“Kami bimbang wabak ini terus menyebar secara geografi, di antara negara-negara. Jumlahnya terus meningkat setiap hari,” kata Pengarah WHO Afrika, Matshidiso Moeti.

Afrika Selatan adalah negara dengan kes COVID-19 tertinggi di benua Afrika, walaupun  kes sudah mula berkurang sejak perintah penguncian dilaksanakan.

Untuk bacaan lanjut mengenai benua Afrika, klik pautan di bawah.

Mendekati ‘Akodessewa Market’ Di Afrika, Pasar Ilmu Hitam Yang Terbesar Di Dunia

Doktor Di Perancis Rasis, Cadang Vaksin Diuji Kepada Penduduk Afrika

H&M Tutup Operasi Semua Cawangan Di Afrika Selatan Atas Faktor Keselamatan


WHO Jangka Setengah Juta Kematian Akibat COVID-19 Akan Berlaku Tahun Hadapan

“Menurut satu unjuran yang boleh dipercayai, jika kita kekal pada trajektori ini, kita boleh melihat setengah juta lagi kematian COVID-19 di Eropah dan Asia Tengah menjelang awal Februari tahun depan,” kata pengarah wilayah Pertubuhan Kesihatan Sedunia (WHO) Hans Kluge memberi amaran, lapor CNN.

Sebahagian besar Eropah sedang bergelut dengan lonjakan jangkitan, dengan Jerman pada hari Khamis melaporkan jumlah kes harian tertinggi. Kluge menambah bahawa dunia sekarang berada di ‘pusat gempa’ dengan 43 daripada 53 negara sekarang sedang bergelut dengan permintaan tinggi katil hospital.

Sebilangan besar benua sedang berjuang untuk melawan varian Delta. Dengan perubahan musim yang bakal hadir, pakar menyatakan kebimbangan penambahan jangkitan akan berlaku pada masa akan datang bakal meletakkan pekerja barisan hadapan di bawah tekanan yang tidak terurus sepanjang Krismas dan Tahun Baru.

Dalam kemas kini mingguan terbaharunya, WHO berkata Eropah mencatatkan peningkatan kes sebanyak 6% pada minggu sebelumnya. Ini adalah yang tertinggi daripada mana-mana rantau global, dengan setiap rantau lain mencatatkan “penurunan atau aliran yang stabil.”

“Kami berada di satu lagi titik kritikal kebangkitan semula pandemik,” kata Kluge. Dia menyalahkan dua faktor untuk gelombang baru; kelonggaran langkah-langkah pencegahan COVID-19, dan kekurangan liputan vaksinasi.

“Kadar kemasukan ke hospital di negara yang mempunyai pengambilan vaksin yang rendah adalah lebih tinggi dan meningkat dengan lebih cepat berbanding negara yang mempunyai pengambilan vaksin yang lebih tinggi,” katanya.

Shanghai Disneyland tutup, lebih 30,000 pengunjung terkandas selepas seorang diuji positif COVID-19. Untuk bacaan lanjut, klik pautan di bawah.

Shanghai Disneyland Tutup, Lebih 30,000 Pengunjung Terkandas Selepas Seorang Diuji Positif COVID-19

15 Juta Orang Dijangkiti Di Seluruh Dunia, Manakala 12 Negara Ini Masih Catat Sifar Kes COVID-19

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


WHO Kata Walaupun Ada Vaksin, COVID-19 Tidak Akan Hilang

Gelombang kedua atau ketiga pandemi Covid-19 masih berterusan di banyak negara. Pertubuhan Kesihatan Sedunia (WHO) meminta semua pihak untuk menyedari bahawa saat ini vaksin masih dikembangkan.

Pengarah WHO Michael Ryan mengatakan bahawa pengembangan vaksin sememangnya berada pada tahap yang memberangsangkan. Walau bagaimanapun, norma baharu seperti penjarakan sosial dan memakai pelitup muka masih wajib diteruskan.

“Saya rasa 4-6 bulan ke depan, hingga kita dapat memperoleh kemajuan yang memberangsangkan dari vaksin,” kata Ryan seperti yang dilaporkan oleh France 24.

Dia turut mengingatkan bahawa masih banyak negara yang masih terkesan dengan wabak ini. Vaksin, menurut Ryan, masih belum menunjukkan tanda-tanda yang ianya boleh digunakan dalam masa terdekat.

“Banyak negara mengalami gelombang pandemi, pandemi ini harus dihadapi tanpa vaksin,” katanya.

Sebelum ini, Pfizeq mengatakan bahawa vaksin ciptaan mereka sudah 95 peratus siap. Sementara itu, syarikat AS, Moderna pula mengatakan calon vaksinnya sudah siap 94.5 peratus.

Namun Ryan mengingatkan bahawa vaksin bukanlah penghujungnya. Walaupun ada vaksin, Covid-19 tidak hilang secara automatik.

“Sekiranya kita mendapat vaksin dan melupakan yang lain. Covid tidak akan segera hilang,” katanya seperti yang dilaporkan oleh Free Malaysia Today.

Terdahulu, Pfizer menyatakan bahawa mereka berjaya menghasilkan vaksin dengan 90% keberkesanan. Klik pautan di bawah untuk membaca.

Syarikat Dari Amerika Syarikat, Pfizer Berjaya Hasilkan Vaksin Dengan 90% Keberkesanan

‘Tidak Mahu Dan Sila Cucuk Menteri Dahulu’- KJ Kongsi Gelagat Netizen Facebook Tidak Percaya Vaksin

Vaksin COVID-19 Yang Ditawarkan Kepada Malaysia Berharga RM87.60 Sebotol


WHO Nasihatkan Orang Ramai Agar Memakai Topeng Muka Di Tempat Awam

Organisasi Kesihatan Sedunia (WHO) telah mengubah nasihatnya tentang topeng muka, dengan mengatakan ia harus dipakai di tempat umum bagi membantu menghentikan penyebaran coronavirus.

Dalam satu laporan yang dikeluarkan BBC, badan kesihatan global tersebut mengatakan bahawa terdapat maklumat baharu yang menunjukkan bahawa topeng muka mampu untuk menjadi “penghalang bagi tetesan yang berpotensi menular”.

WHO sebelum ini berpendapat tidak ada bukti yang kuat untuk mengatakan bahawa orang yang sihat harus memakai topeng muka di tempat umum.

Dr Maria Van Kerkhove, pakar utama teknikal WHO untuk COVID-19, mencadangkan agar orang ramai memakai “topeng kain – iaitu topeng bukan perubatan” di kawasan di mana terdapat risiko penularan penyakit itu.

Organisasi ini turut menasihatkan bahawa topeng muka perubatan harus dipakai oleh orang yang sakit dan mereka yang merawat orang yang sakit.

WHO mengatakan panduan baharu ini telah didorong oleh kajian selama beberapa minggu terakhir. “Kami menasihati kerajaan untuk mendorong agar masyarakat umum memakai topeng muka,” kata Dr Van Kerkhove.

Pada masa yang sama, WHO menekankan bahawa topeng muka adalah salah satu dari sekian banyak alat yang dapat digunakan untuk mengurangi risiko penularan wabak COVID-19.

Di seluruh dunia, terdapat 6.7 juta kes coronavirus yang disahkan dan hampir 400,000 kematian sejak wabak itu dikesan pada akhir tahun lalu, menurut data yang dikumpulkan oleh Johns Hopkins University.

Untuk bacaan lanjut mengenai beberapa laporan mengenai WHO, klik pautan di bawah.

Ketua WHO Sahkan Pengakhiran COVID-19 Bukanlah Selepas Tamat Perintah ‘Lockdown’

WHO Akui Mustahil Untuk Ramal Bila COVID-19 Dapat Dikawal

Keputusan Amerika Syarikat Potong Dana WHO Beri Kesan Kepada Negara Miskin


WHO Pantau Kemunculan Varian Baru COVID-19 Bernama ‘Mu’

Pertubuhan Kesihatan Dunia (WHO) kini sedang giat memantau varian baru wabak COVID-19 yang diberi nama sebagai ‘Mu’. Varian Mu ini difahamkan pertama kali dijumpai di negara Amerika Latin, Colombia pada bulan Januari lalu. Dilaporkan dari The Straits Times, varian Mu secara ilmiah disebut sebagai B.1.621 dan telah diklasifikasikan sebagai “varian of interest” oleh WHO pada semalam melalui buletin mingguannya.

Setelah dikesan di Colombia, varian Mu dilaporkan berada di negara-negara Amerika Selatan dan Eropah yang lain. Laporan WHO menyatakan bahawa varian ini mempunyai mutasi yang menunjukkan kemampuan untuk bertahan dengan tindak balas vaksin. WHO kini berada dalam fasa penyelidikan lebih lanjut yang akan segera dilakukan untuk memahami varian Mu dengan lebih baik.

Dalam laporan mingguannya, WHO menjelaskan bahawa varian Mu mempunyai sifat mutasi yang menunjukkan potensi untuk melepaskan diri dari sistem imun. Kini varian Mu telah diletakkan di dalam kategori perhatian khusus WHO dan mula menimbulkan kebimbangan di kalangan pakar serta orang awam di tengah-tengah situasi varian Delta yang belum habis menular.

Semua virus yang ada, termasuk SARS-CoV-2 yang menyebabkan COVID-19, pada dasarnya akan bermutasi dari semasa ke semasa. Mutasi tertentu boleh mempengaruhi sifat wabak dan mempengaruhi seberapa mudah penyebarannya, serta keparahan penyakit yang ditimbulkannya.

Apa yang membimbangkan adalah mutasi yang menyebabkan virus menjadi lebih berdaya tahan dengan tindak balas vaksin, ubat-ubatan dan langkah pencegahan lain. WHO setakat ini telah mengenal pasti empat varian COVID-19 yang menjadi perhatian, iaitu Alpha, Beta, Gamma dan Delta. Saat ini lima varian baru, termasuk Mu, berada di bawah pemantauan khas oleh WHO.

Misi Pertubuhan Kesihatan Sedunia (WHO) untuk mencari asal usul wabak COVID-19 di Wuhan berakhir dengan kegagalan. WHO mengatakan mereka tidak menemukan bukti kukuh mengenai asal usul virus itu di Wuhan. Benarkah? Untuk bacaan lanjut, klik pautan di bawah.

Pasukan Penyiasat WHO Dakwa COVID-19 Bukan Berasal Dari Wuhan, Gagal Temukan Bukti Kukuh

Korea Utara ‘Seksa’ Pesakit COVID-19 Kelaparan Hingga Mati, Mayat Mereka Dibakar

Dijangkiti Wabak Semasa Hamil, Ibu Di Singapura Lahirkan Bayi Dengan Antibodi COVID-19


WHO Pilih Malaysia Untuk ‘Menguji’ Ubat Bagi Rawatan COVID-19

Malaysia pada hari ini telah dipilih Pertubuhan Kesihatan Sedunia (WHO) untuk menyertai “Kajiselidik Solidariti” yang akan menyaksikan penglibatan negara ini dalam usaha untuk menguji beberapa ubat bagi tujuan merawat COVID-19.

Melalui satu kenyataan yang dikeluarkan Kementerian Kesihatan Malaysia (KKM) hari ini, kaji selidik tersebut akan melibatkan pengumpulan data bagi membandingkan keberkesanan dan keselamatan empat protokol rawatan COVID-19.

Ketua Pengarah Kesihatan, Dr Noor Hisham Abdullah berkata pihaknya akan menyegerakan proses pelaksanaan kajiselidik  ubat-ubatan tersebut yang akan bermula tidak lama lagi.

Empat protokol rawatan tersebut adalah yang menggunakan kombinasi Remdesivir, Lopinavir,/Ritonavir, Interferon Beta, Chloroquine dan Hydroxychloroquine.

Tambah beliau lagi, sembilan buah akan terlibat dalam proses kajiselidik tersebut antaranya Hospital Tuanku Fauziah, Hospital Sultanah Bahiyah, Hospital Pulau Pinang, Hospital Sungai Buloh, Hospital Kuala Lumpur, Hospital Melaka, Hospital Tengku Ampuan Afzan, Hospital Umum Sarawak dan Hospital Queen Elizabeth.

Baca perkembangan semasa mengenai situasi COVID-19 dalam dan luar negara di sini. Klik pautan di bawah untuk membaca.

COVID-19 Mampu Tersebar Melalui Pernafasan, WHO Galakan Orang Ramai Memakai Topeng Muka

WHO Jangka Kes COVID-19 Di Malaysia Memuncak Pada Pertengahan April

Jumlah Kes Positif COVID-19 Secara Rasminya Mencecah Angka Satu Juta


Anda Perlukan Asas Pemahaman Kewangan Untuk Menonton ‘The Big Short’

Apa saja filem yang berkaitan dengan bisnes memang boleh buat saya tak senang duduk dan mahu menonton segera. Bermula Khamis lalu, filem arahan Adam McKay The Big Short mula ditayangkan di Malaysia. Ia adalah filem adaptasi dari buku bukan fiksyen (2010) yang ditulis oleh bekas wartawan kewangan Michael Lewis.

The Big Short menceritakan tentang sekumpulan kecil manusia yang bertaruh terhadap malapetaka dan menang. Malapetaka tersebut ialah krisis kewangan pada 2008. Sekumpulan manusia ini terdiri daripada pelabur, pedagang dan pengurus dana yang menghidu tentang perkara buruk yang bakal berlaku dan sedar yang mereka boleh mengaut keuntungan daripada malapetaka itu.

Kalau anda faham tentang credit-default swaps dan collateralized debt obligations (C.D.O.) anda mungkin seronok menonton The Big Short. Pergerakan filem ini agak laju dan untuk tidak rasa blur dalam wayang, anda perlu sekurang-kurangnya asas pemahaman tentang kewangan. Kalau tak ada pun tak mengapa sebab setiap situasi kewangan dalam filem ini diterangkan dengan begitu mudah dan kelakar.

Plot cerita ini bermula pada tahun 2005 apabila seorang pengurus dana Michael Burry (Christian Bale) dapat mengesan yang pasaran perumahan US tidak stabil. Meramalkan pasaran itu akan jatuh pada tahun suku kedua 2007, dia sedar yang dia boleh membuat keuntungan melalui situasi itu dengan mencipta pasaran credit swap (CDS) yang membolehkan dia bertaruh terhadap pasaran rumah. Burry membawa ideanya ke bank-bank. Menganggap pasaran rumah sangat teguh, bank-bank menerima cadangannya.

Dari tahun 2005 sehingga 2007, Burry terpaksa mengadap kemarahan klien-klien yang menganggapnya membuat keputusan gila iaitu berlawan dengan ekonomi US. Ada antara klien yang menyamannya, ada yang mengugut untuk mengeluarkan duit mereka. Namun seperti yang diramalkan, pasaran jatuh dan dia menjana hampir 500% keuntungan daripada rancangannya itu.

Selain Michael Burry, ada lagi tiga individu yang menghidu peluang ini. Seorang trader Jared Vennet (Ryan Gosling) mula mengikuti jejak Burry selepas terdengar tindakan Burry daripada salah seorang pegawai bank yang dia berurusan.

Selepas gagal meyakinkan beberapa pihak, Vennet berjaya meyakinkan seorang lagi pengurus dana Mark Baum (Steve Carell) untuk menyertainya dengan mempergunakan CDO sebagai kenderaan keuntungan mereka.

Individu ke-4 yang mengesan pasaran US bakal runtuh ialah pesara bank Ben Rickert (Brad Pitt). Dia bersama-sama dua orang lagi pelabur muda mengambil keputusan untuk terlibat dalam CDS selepas mereka terbaca flyer Vennet.

Bagi saya, The Big Short ialah sebuah filem komedi serius yang penuh dengan kritik terhadap sistem kewangan. Yang kaya akan terus kaya. Walaupun bersalah kerana mencipta sistem kewangan yang tidak jujur, akhirnya rakyat marhaen yang akan dipersalahkan.

LIKE dan FOLLOW Vocket di Facebook serta Instagram


WHO Tegaskan COVID-19 Lahir Secara Semula Jadi, Bukan Dari Mana-Mana Agensi

Asal usul wabak COVID-19 masih diperdebatkan. Pertubuhan Kesihatan Sedunia (WHO) telah menegaskan bahawa asal usul wabak COVID-19 terjadi secara semula jadi dan tidak sengaja disebarkan oleh mana-mana agensi.

“Virus ini berlaku secara semula jadi,” kata Ketua Direktur WHO, Tedros Adhanom Ghebreyesus pada sidang media COVID-19 hujung minggu lalu, seperti yang dikutip daripada Xinhua.

“WHO mempercayai sains dan bukti dan itulah sebabnya kami mengatakan sains, penyelesaian dan perpaduan,” katanya.

Banyak penyelidikan telah dilakukan mengenai asal usul wabak terbabit dan ia menunjukkan dengan jelas bahawa wabak tersebut, atau SARS-CoV-2, berasal secara semula jadi dan bukan dari mana-mana institusi.

Sebelum ini, Presiden Amerika Syarikat (AS) telah mendesak supaya China bersikap telus mengenai asal usul wabak COVID-19 yang pada ketika ini telah membunuh lebih dari 1 juta orang di seluruh dunia.

Amerika Syarikat sebelum ini pernah menyatakan bahawa terdapat sejumlah besar bukti yang menunjukkan bahawa wabak ini muncul dari Institut Virologi Wuhan, namun tuduhan itu dinafikan oleh China.

Untuk rekod, sebahagian besar pakar percaya bahawa wabak itu berasal dari pasar Wuhan yang menjual hidupan liar dan ditularkan dari haiwan ke manusia.

Untuk bacaan lanjut, klik pautan di bawah.

Pakar Virologi Dari China Dedahkan COVID-19 Berasal Dari Makmal Di Wuhan

Warga China Rai Bebas COVID-19 Dengan Membuka Semula Pasar Basah Haiwan Eksotik

Bebas Daripada COVID-19, Pelancong China Sedia Untuk ‘Travel’ Semula Seawal April Ini


WHO Uji Tiga Ubat Berpotensi Melawan COVID-19 Di Malaysia

Pertubuhan Kesihatan Sedunia (WHO) akan menguji tiga ubat sebagai rawatan berpotensi untuk pesakit COVID-19 yang parah di 52 negara, termasuk Malaysia. Ketiga-tiga ubat – artesunate, imatinib dan infliximab – dipilih oleh barisan pakar bebas yang melihat potensi dalam mengurangkan risiko kematian pada pesakit COVID-19, lapor Al Jazeera.

Artesunate kini digunakan untuk rawatan malaria, imatinib untuk penyakit kanser tertentu, dan infliximab untuk penyakit sistem imun seperti penyakit Crohn dan rheumatoid arthritis. “Mencari terapi yang lebih berkesan dan mudah diakses untuk pesakit COVID-19 telah menjadi keperluan kritikal, dan WHO dengan bangga memimpin usaha global ini,” kata Ketua Pengarah WHO Tedros Adhanom Ghebreyesus.

WHO sebelum ini telah menyelesaikan fasa pertama percubaan yang disebut sebagai Solidariti pada tahun lalu. Badan kesihatan global itu telah bekerjasama dengan negara-negara di seluruh dunia untuk mencari rawatan yang berkesan untuk melawan coronavirus dan menilai kesannya terhadap kematian, tidak kira seberapa kecil.

Fasa percubaan baru ini pula melibatkan 600 hospital di 52 negara dan ribuan pesakit. Negara-negara yang mengambil bahagian dalam percubaan ini termasuk Kanada, Finland, Indonesia, Malaysia dan Filipina.

Terdahulu, empat ubat telah dinilai dalam ujian dengan hasil yang menunjukkan bahawa remdesivir, hydroxychloroquine, lopinavir, dan interferon mempunyai sedikit atau tidak mempunyai kesan kepada pesakit COVID-19 yang dimasukkan ke hospital.

Ujian ini diperluaskan ketika dunia sedang menghadapi gelombang pandemik baru, yang dipicu oleh varian Delta yang menular di beberapa negara termasuk Malaysia.

Artesunate dihasilkan oleh Ipca dan kini digunakan untuk merawat penyakit malaria. Dalam percubaan Solidariti, ia akan diberikan secara intravena selama tujuh hari, menggunakan dos standard yang disyorkan untuk rawatan malaria, kata WHO.

Imatinib dihasilkan oleh Novartis dan digunakan untuk merawat penyakit kanser tertentu. WHO mengatakan pesakit yang mengambil bahagian dalam ujian ini akan mengambil ubat secara makan, sekali sehari, selama 14 hari.

Dihasilkan oleh Johnson & Johnson, infliximab digunakan untuk merawat penyakit sistem imun. Untuk percubaan, ia akan diberikan secara intravena pada satu dos, berdasarkan dos standard yang diberikan kepada pesakit Penyakit Crohn dalam jangka masa yang panjang, kata agensi PBB.

WHO akui buat kesilapan, minta COVID-19 tidak dipolitikkan. Klik pautan di bawah untuk membaca.

WHO Akui Buat Kesilapan, Minta COVID-19 Tidak Dipolitikkan

WHO Kata Walaupun Ada Vaksin, COVID-19 Tidak Akan Hilang

WHO Yakin EURO 2020 Bakal Lahirkan Varian Baharu COVID-19, Minta Negara Eropah Jangan Degil


WHO Umum COVID-19 Bukan Lagi Kecemasan Kesihatan Global

Covid-19 kini tidak lagi dikategorikan sebagai kecemasan kesihatan global, umum Pertubuhan Kesihatan Sedunia (WHO) pada Jumaat.

Menurut Ketua Pengarah WHO, Tedros Adhanom Ghebreyesus, beliau mendapat saranan untuk menamatkan status Kecemasan Kesihatan Awam Keprihatinan Antarabangsa (PHEIC) dan bersetuju untuk menerima nasihat itu.

Perisytiharan itu juga merupakan satu langkah besar ke arah usaha menamatkan pandemik tersebut yang meragut nyawa lebih 6.9 juta penduduk dunia, menjejas teruk ekonomi global dan memusnahkan masyarakat, lapor Reuters.

“Semalam, Jawatankuasa Kecemasan mengadakan mesyuarat yang ke-15 dan menyarankan kepada saya supaya mengisytiharkan bahawa status Kecemasan Kesihatan Awam Keprihatinan Antarabangsa (PHEIC) sudah berakhir. Saya memutuskan untuk menerima nasihat itu.

“Oleh demikian, saya mengisytiharkan bahawa COVID-19 tidak lagi merupakan satu ancaman kesihatan global,” kata ketua WHO Tedros.

Yesterday, the #COVID19 Emergency Committee met for the 15th time and recommended to me that I declare an end to the public health emergency of international concern. I have accepted that advice.

With great hope I declare COVID-19 over as a global health emergency.

— Tedros Adhanom Ghebreyesus (@DrTedros) May 5, 2023

WHO sebelum ini mengisytiharkan Covid-19 sebagai darurat kecemasan awam pada Januari 2020, kira-kira enam minggu selepas virus tersebut melanda.

Status itu membolehkan masyarakat antarabangsa untuk memberi tumpuan kepada ancaman kesihatan itu, di samping mempertingkatkan kerjasama bagi menghasilkan vaksin dan rawatan.

Thank you to the incredible people who I have the privilege to call my colleagues. For more than three years, the people of @WHO have laboured day and night, under intense pressure and intense scrutiny to help countries bring #COVID19 under control.

I’m immensely #ProudToBeWHO. pic.twitter.com/NhGRgBYEaM

— Tedros Adhanom Ghebreyesus (@DrTedros) May 6, 2023

Menarik balik status itu menandakan kemajuan yang telah dicapai dalam aspek-aspek tersebut, tetapi COVID-19 masih wujud, menurut WHO, sekalipun ia bukan lagi satu darurat.

Kadar kematian semakin merosot daripada paras kemuncak lebih 100,000 orang setiap minggu pada Januari 2021 kepada hanya lebih 3,500 dalam seminggu hingga 24 April, menurut data WHO.

Tahun lalu, Presiden Amerika Syarikat (AS) Joe Biden mengumumkan bahawa pandemik sudah berakhir. Seperti banyak negara lain, ekonomi terbesar dunia itu sudah mula menarik balik keadaan darurat COVID-19, yang bermakna ia tidak lagi akan membiayai perkara-perkara seperti vaksin.


WHO Umumkan Trend Wabak COVID-19 Masih Belum Memuncak

Di saat orang ramai khususnya di Malaysia boleh menarik nafas lega selepas trend COVID-19 di Malaysia dilihat semakin turun, kenyataan terbaru daripada Ketua Pengarah WHO, Dr Tedros Adhanom Ghebreyesus memberi gambaran sebaliknya.

Menurut Dr Tedros Adhanom, trend wabak COVID-19 masih belum memuncak dan mencapai kes tertinggi setakat ini. Menurutnya, meskipun terdapat negara yang mencatat jumlah kes yang rendah, penyebaran wabak ini dilaporkan semakin meningkat seluruh dunia ketika ini melibatkan beberapa negara.

Mengulas mengenai trend peningkatan, jumlah pesakit positif COVID-19 pada bulan April dan Mei adalah sekitar 100,000 sehari manakala sekitar bulan ini jumlah kes terus meningkat kepada 200,000 kes sehari.

Melihatkan kepada jumlah kes yang meningkat ketika ini, WHO menjangkakan jumlah angka kematian juga bakal turut meningkat dalam masa terdekat. Dalam perkembangan lain, Amerika Syarikat dilaporkan sedang dalam proses untuk keluar daripada WHO.

Sebelum ini WHO mengakui mustahil untuk ramal bila COVID-19 dapat dikawal. Ketahui lebih lanjut mengenai laporan daripada WHO.

WHO Akui Mustahil Untuk Ramal Bila COVID-19 Dapat Dikawal

WHO Nasihatkan Orang Ramai Agar Memakai Topeng Muka Di Tempat Awam

Ketua WHO Sahkan Pengakhiran COVID-19 Bukanlah Selepas Tamat Perintah ‘Lockdown’


WHO Yakin EURO 2020 Bakal Lahirkan Varian Baharu COVID-19, Minta Negara Eropah Jangan Degil

Organisasi Kesihatan Dunia (WHO) telah menyuarakan kebimbangan di atas keputusan beberapa negara Eropah melonggarkan larangan COVID-19 ketika acara EURO 2020. Direktur Eksekutif WHO Regional Office untuk Eropah, Robb Butler, mengatakan bahawa acara ini bakal melahirkan satu varian baharu COVID-19 ditengah-tengah lonjakan kes jangkitan.

“WHO sangat prihatin dengan tuan rumah [EURO 2020] yang melonggarkan larangan COVID-19. Kami mendapati bahawa beberapa stadium yang mengadakan perlawanan membenarkan kehadiran melebihi had yang diperlukan, kami khuatir varian baru akan lahir,” katanya melalui e-mel kepada AFP.

Bagaimanapun, WHO tidak mendedahkan nama negara Eropah yang mengambil pendekatan sedemikian.

United Kingdom misalnya semalam telah membuat pengumuman untuk membenarkan lebih 60,000 penonton hadir ke stadium bagi menonton acara separuh akhir dan final di Stadium Wembley London. Sebelum ini, UK hanya mengizinkan 40,000 penonton hadir ke stadium yang melibatkan sekitar 50 peratus kapasiti stadium.

Pengumuman terbaru ini menyaksikan peningkatan 75 peratus kapasiti penonton untuk tiga perlawanan terakhir dengan perlawanan akhir akan berlangsung pada 11 Julai.

Bagi Butler, kes COVID-19 dilaporkan meningkat di beberapa bandar yang menjadi tuan rumah kejohanan bola sepak Eropah. Atas sebab ini, WHO meminta bandar-bandar yang menjadi tuan rumah acara bola sepak sepak terbesar untuk mengambil tindakan segera.

Sementara itu, UEFA dalam maklum balas menyatakan tidak ada rancangan untuk mengubah tempat untuk perlawanan separuh akhir dan akhir. Dilaporkan, UEFA juga sedang berunding dengan kerajan Britain untuk mengusulkan sekatan perjalanan yang santai bagi membolehkan 2,500 orang kenamaan hadir ke acara  akhir nanti.

Tindakan Ronaldo alih botol Coca-Cola buat jenama itu rugi RM16.4 bilion. Klik pautan di bawah untuk membaca.

Tindakan Ronaldo Alih Botol Coca-Cola Buat Jenama Itu Rugi RM16.4 Bilion


Whoa! Naga Dan Labah-Labah Gergasi Bertempur Di Beijing!

2 haiwan gergasi ini tiba-tiba menggemparkan masyarakat Beijing.

Robot naga dan labah-labah gergasi ini menjadi tumpuan masyarakat setempat bukan saja kerana saiznya yang besar, tapi juga kerana boleh mengeluarkan bunyi, asap dan api serta mengelipkan mata, gerakkan telinga dan mengibas ekornya.

Mari kita saksikan aksi kedua robot besar ini.

Mahu dengar suara naga ini mengaum? Jom tonton video ini pula.